Bocah nyang asalnye dari keluarge nyang kagak utuh biasanye bakal sensitif dalem ngadepin sesuatu didalem keluarganye. Hal eni soalnye die ude keseringan liat berantem, tereakan, ame kekerasan laen di rumah. Hal eni bakal buat perasaan lebih peka ame kondisi dirumah ame lingkungan laen.  Bocah nyang tumbuh dikeluarga broken home biasanye lebih demen berade diluar rumah. Bocah nyang biasa disebut broken home ude terlalu sering ngerasain sakit ame luka. Kagak usah heran, kalo banyakan dari bocah nyang ngalamin bakal mudah nyayangin orang laen. Waktu tumbuh dalem keluarga nyang kagak harmonis, seseorang bise aje bakal lebih mahamin perasaan pengen dicintai. Seabreg orang secare kagak sengaje bakal mendam emosinye cuman buat keliatan die kaga kenape-nape, padahal hatinye remuk ancur lebur.


Waktu entu, Una sempet sakit parah. Kondisinye bener-bener parah. Die yang awalnye selalu keliatan seger, berubah jadi keliatan loyo. Lingkeran matenye bener-bener item. Bahkan jalannye pun udeh ngebungkuk. Lama kelamaan, kemampuan fisiologinye nurun dan akhirnye die sakit total sampe kagak bisa bergerak lagi. Yang awalnye masih bisa jalan dikit-dikit, terus akhirnye kudu dituntun, sampe akhirnye total kagak bisa gerak sama sekali dan akhirnye selalu di kasur. Pas entu, die ngerasain seluruh tubuhnye bener-bener sakit dan die bener-bener kagak mampu ngapa-ngapain. Saat entu die yakin die lagi sekarat dan ngejelang kematian. Die pun takut karena ngerasa sekarat dan belom siap mati.


Kalo di rumah, udah kebiasa make alat yang bersih. Kayak pake piso juga dipisain buat sayuran, daging, ama buah-buahan. Nah, kalo beli, sering liat pas tukangnya masak, make satu alat buat macem-macem. Kayak kebanyakan tukang makanan, misalnya pake satu piso buat apaan aja. Kadang abis dipake buat ngiris bungkusan saos kecap, jia ngiris daon bawang yang buat diaurin ke atas makanan. Ada juga tukang yang ngelap tangan pake topo. Tangannya itu abis jia pake buat masang gas. Eh, toponya dipake lagi buat ngelapin mangkoknya. Kalo ngeliat begitu, cuman telanjur mesen makanannya jadi bingung. Geli ngeliat alatnya dipake macem-macem, cuman kagak enakan juga.


Penasaran, ora, sih, kenapa jeans sobek malah dianggap keren? Kayaknya tibang jenis pakaian atu ênih ajah nyang ngêdapêtin hak istimewa. Êluh pasti jêngah wayah melihat baju têmên êluh sobek, tapi malah menganggap keren denim nyang sobek di bagian lutut, misalnyah. Menurut Erlangga S Negoro, seorang pengamat mode ama penata gaya, tren sobek-sobek ênih menjamur sejak taun 1980-an. Awalnya memang pada era 80-an ama dipopulerkan sêbagè street style oleh grup-grup rhythm and blues (R&B). Grup rok pada 80-an onoh justru pakainya kulit. Tapi, lama kelamaan, peryataan politik ora lagi melekat di jeans sobek karna beberapa orang memakainya sekedar karna nyaman ama menganggap jeans sobek memang keren.


Nah karna zaman nyang semakin cangih ini jangan pernah bilang kaga tau, soalnye semua imformasi bisa dicari tuh dari sosial media. Apalagi mengenai kehamilan, rencana buat kehidupan nyang baru jadi mesti banget dipesiapin dengan meteng. Mental orang tua juga harus dipikirin, karna buat ngurus anak tuh perkara nyang kaga gampang. Kalo kite kaget ama keseharian kite nyang damai-damai aje, jangan kaget nanti pas punya anak bakalan berubah total. Nah, kalo udeh kaya gitu ade baenya cari tau cara buat ngatasinnye. Nah, dengan begitu kaga terjadi hal nyang kote kaga inginin. Mangkanye mulai belajar dah tuh jadi orang tua biar nanti kaga terlalu kaget.


Sêbuah pidio bêjudul ‘Prank Pocong: Hampir Jantungan’ nyang diunggah di mèdia sosial YouTube pada Kêmis, 12 April 2018 ngêjadi piral. Kêliatan ada sêorang êma bêdastêr nyang kêngêrian. Para rêmaja nyang ngêjadi dalang prank ênih kêtawa têbahak-bahak karna ngêrasa rêncana mêrèka bêrhasil. Untung êmak onoh ora pingsan. Êmak onoh têrang-têrangan ngaku kalu diah punya pênyakit jantung. Untung bè pas onoh ora kambuh. Masalahnyah, jantung ngêjadi bagian awak nyang paling gampang têrasa wayah têkêjut. Sêlaèn karna dênyutnyah nyang ngêningkat sêcara drastis, jat-jat bêracun nyang dilêpasin otak go bisa jadi ngêbahayain awak. Dalêm tarap têrtêntu, dênyut jantung nyang kêbangêtan gancang ora bisa ditêrima awak. Dampaknyah amat buruk, pungsi jantung bisa ujug-ujug ngalamin kêgagalan. Jadi, masing mao maèn prank sêênaknyah?


Di Indonesia, resto yang lagi fenomenal ya ntu Karen’s Diner bekerja sama dengan restoran lokal Bengkel Burger. Pembukaannye Karen’s Diner di Jakarta ntu dikonfirmasi langsung oleh official account mereka. “Oi Indonesia! Rumor yang beredar memang benar. Kamu meminta untuk itu dan sekarang secara resmi Karen’s Diner akan buka di Jakarta pada pertengahan Desember, bekerja sama dengan @bengkelburger. Siapkan dirimu untuk menikmati burger yang enak dengan pelayanan yang kasar,” tulis Karen’s Diner. Mengenai kabar Karen’s Diner bakal buka di Indonesia, warganet pun menyambutnye dengan antusias. Meski ada juga beberapa yang kontra menyebut Karen’s Diner kurang cocok di Indonesia. “Resto ini gak bakal cocok, sih, konsepnye sama konsumer Indonesia. Asli, yang ada ntar malah berantem. Aku pernah nyobain di Sydney. Ganyemannye sih biasa ya. Kalau buat lucu-lucuan, ok, lah ya. Tapi kalau baper, jiwa feodalnya kumat, gak cocok makan di sini,” ujar salah satu warganet di Twitter.


Mênang undian puguh ngêja ati girang. Sêbagè orang nyang sêring miluin undian, kita juga kudu waspada. Ontong sampè kêgirangan nyang kita rasain onoh bêrobah ngêjadi kêsêdihan karna maraknya pênipuan. Salah atu modus nyang paling banyak kêcatêt adalah phishing. Phising dilakuin dêngan ngasih korban iming-iming sêbagè pêmênang hadiah undian dengan nyêrtain tautan kê situs wèb palsu. Bêrikut bêbêrapah cara nyang bisa dipêratiin wayah nêrima inpormasi undian berhadiah. Pêrtama, cêli ama pêngirim pêsên atau pênèlèpon. Kêdua, pêratiin tautan nyang dikasih. Kêtiga, waspadain bêntuk pêrmintaan inpormasi pribadi ama biaya. Kêêmpat, hubungin pihak pênyêlênggara buat sigrah ngambil tindakan wayah nêmuin atau nêrima inpormasi nyang ngêraguin. Cara-cara onoh bisa ngejadi acuan wayah nêrima inpormasi undian nyang didapêtin supaya kêhindar dari pênipuan.


Kebanyakan orang kan nyolong alesannye ada aje, trus kalo disekolahan die bakalan ngaku kalo die punya penyakit klepto buat ngurangin rasa malunye. Buat aye si kite harus cari tau dulu, kalo anak udeh ketauan nakal kite harus ngadu ke guru Bimbingan Konseling. Sebelom ketemu ama guru BK ya kite harus punya bukti nyang kuat dulu. Nanti abis itu biar pihak sekolah aje nyang ngelanjutin kasusnye. Jadi, pihak sekolah nih kudu ngasih gau orang tuanye dulu ama apa nyang terjadi ama anaknye. Nanti orang tua ama anaknye pasti dapet bimbingan biar kalo emang bener karna penyakit bisa disembuhin trus kaga terlambat juga ditanganinnye.


Bulan Desember taon 2022, banyak kabar baek terkait grup idola yang aye demenin. Nah sekitar pertengahan Desember, salah satu penggemar ngadain give away buat ngerayain banyaknye kabar baek terkait idolanye kite. Aye pun ikutan entu give away dan pas beberape hari kemudian, aye ternyate jadi salah satu pemenang hadiah give away! Jelas aje aye kaget menangin entu hadiah. Soalnye aye kagak berpikir aye bakalan menang karena yang ikutan entu give away banyak bener. Hadiah give away nye entu banyak bener, ade 4 postcard, 3 photocard, 1 tas, 1 pouch, 1 pin, dan laennye. Jadilah aye seneng bener sekaligus kaget dapetin hadiah give away yang banyak bener entu.


Jaman sekarang ntu kaga bingung kalo lulusan SLTA nyang ade ngedambain buat ngelanjutin sekolah setinggi-tinnginye di Pergutuan Tinggi Negeri (PTN). ude bejibunan alesan nyang diucapin, berape diantaranye ntu kekait mutu pendidikannye nyang dipunyain PTN, biaye nyang kejangkau bangat, adanye tenage pengajar nyang professional ame jaringan alumninye. Tapinye, bukan berarti Perguruan Tinggi Swasta (PTS) kagak nyediain. soalnye jaman keterbukaan ame kopetensi oke sekarangan eni ape nyang ade di PTN dapet dipastiin PTS juge ade di PTS. Apelagi layanan nyang dikeluarin ame Kemristek dikti, kementrian nyang bawahin perguruan tinggi ngelayanin mau ntu PTN atawa PTS. makenye kalo kite kagak lulus SBMPTN jangan sempe putus ase atawa akhir dari segalanye, tapinye eni ntu awalnye ngebangun percaye kalo PTS juge bagus buat masa depan kite.


Paling kagak demen kalo lagi makan ngeliat yang aneh-aneh. Cuman, ada aja kalo makan di tempat rame. Ada yang ngerokok lah, ada yang ngelepeh lah, ada yang buang sampah sembarangan juga. Semuanya bikin gedek. Cuman, yang paling keliatan sisanya itu sampah yang beserakan ampe numpuk juga di jalanan warung makannya. Pembelinya, kagak sadar udah ngotorin tempat umum. Bikin geli orang-orang. Pedagangnya kagak meratiin jalanan warung jia dagang. Kalo cuman lewat aja sih bisa langsung mabur lewatin tempat kayak gitu. Pegimana orang yang dateng emang mau makan. Ada aja orang yang lagi mah kagak ngeroin, yang penting kenyang. Cuman, ada orang yang gelian, bisa kagak napsu makan.


Kelayapan ke mana aja, kita sering ngeliat sampah yang udah munjung banyak banget. Saban ari, ada aja orang yang pasti ngasilin sampah. Sekarang, paling banyak orang ngasilin sampah plastik. Sampah plastik atawa sampah apaan aja bikin kagak sehat lingkungan kita. Baeknya, dari sekarang kita ngurangin sampah. Pertama, kalo belanja kita bisa bawa kantong sendiri. Biar kagak keseringan dikasi plastik. Kedua, kalo makan jangan disisain, biar kagak jadi sampah. Ketiga, kalo emang ada sampah, kita pisahin. Biar kagak kesadur. Kita juga bisa setorin sampah ke tempat yang bisa nampung sampah itu, terus jia olah atawa daur ulang. Dari situ juga kita bisa dapet duit. Udah gitu, kalo bersih juga hawanya enak.


Elu punya kagak, suatu ketakutan sama sesuatu yang sebenernye kagak ngebahayain? Aye punya ketakutan ke hal yang biasanye sih kayak ngebahayain, ya entu cicak. Tau kagak kenape aye takut bener sama cicak? Aye tuh dulunye biasa aje sama cicak, sama sekali kagak keganggu apelagi takut. Tapi sejak aye ngebadog puding buatan mpoknye aye dan ternyata ade cicak di entu puding, tambahan lagi cicaknye udeh sebagian masuk ke perutnye aye, jelas aje aye jadi takut kalo ade cicak kan? Aye takut entu cicak bakalan masuk ke badogan, minuman, bantal aye, terus abis entu ngerayap masuk ke badan aye. Atau kagak, entu cicak lagi ngerayap di atas aye, terus tiba-tiba aje perekat kakinye kagak berfungsi, dan die jatoh terus masuk ke mulut aye. Hiiih, nakutin bener! Aye bener-bener jadi takut sama cicak dan trauma bener karena ngebadog puding cicak.


Ngêrasa ora têrima ama sèwot atas komèntar nègatip sêsêorang têntang pisik bocah kita, têrnyata mêrupakan hal nyang wajar. Sêbaèknyah ontong dorong diri bocah buat bêrtahan lama di sêkêliling pêlaku pêngèjèk pisik. Ajak bocah buat nyintain dirinyah dèwèk. Amat wajar kalu bocah ngêrasa êmpêt. Kalu mêrèka udah mulè kêilangan kêantêngan, ajak bocah buat sêjênak ngêjauh dari orang-orang onoh. Komunikasiin padanyah hal nyang sêbênêrnyah dirasain. Bêrsiaplah ngêjadi sèndèran baginyah buat ngungkapin kêluh kêsah mêrèka. Ontong paksa mêrèka buat bêrtahan dalêm lingkup pêlaku pêngèjèk pisik. Bagènin mêrèka ngêluapin èmosinyah ampè ngêrasa plong. Tapi sêudahnyah, ontong lupa buat sêlalu ngajak mêrèka bêsukur dêngan sêmuah nyang diah milikin wayah ênih.


Kelulusan pada masa SMA adalah yang paling dinanti tapi yang paling disedihin juga. Kenape disedihin? karena yaudeh berati masa-masa anak anak kite udeh berlalu ibaratnye masuk ke dunia kampus berarti memasuki dunia beranjak dewasa. Bener-bener dah lulus SMA itu mengharu biru, walaupun seneng bersyukur lulus dengan nilai yang Alhamdulillah, keterima di Perguruan Tinggi Negeri terbaik di Indonesia, tetapi di satu sisi ada rasa sedih dan berat ninggalin masa-masa SMA. Banyak kenangan yang akan kekenang terus, tapi disatu sisi kite harus girang. Untuk bentuk rasa girangnye kita lulusan, makanye dibentuk panitian orang tua dan anak anak buat bikin acara macem perpisahan deh sampe dibikin dua acara, ya ntu di sekolahan sama di gedung yang makan makan dan pakenye baju pesta. Bener-bener seru banget dah melalui masa-masa ntu.


Bisa dikate, si Ken entu ngejalanin idupnye suka-sukanye die aje. Die ngejalanin idup yang kagak teratur bener. Segala hal yang bagus buat kesehatan kagak die lakuin, sekalinye semua hal yang jelek buat kesehatan die lakuin. Die ngejalan idup selama 15 taonan lebih dengan pola idup yang kacau, pola tidur yang kagak beraturan, dan pola ngebadog yang asal. Dalem seminggu, bisa diitung die total ngebadog badogan beratnye cuma 4 sampe 5 doang. Selebihnye cuma asal comot. Tapi ade kalanye pas die laper bener pade suatu waktu, die bisa ngebadog mi instan 2 bungkus, pizza, burger, ayam goreng, kentang goreng, dan soda. Akhirnye makin lama badannye makin sering sakit. Pas periksa, die pun kaget karena divonis suatu penyakit yang biasanye cuma die tau di berita.


Sebenernye banyak banget tuh nyang belom kite lakuin buat ngenang zaman SMA. Terus, di chat kite janjian lagi tuh buat jalan bareng itung-itung nostalgia jaman SMA. Tujuan pertama tuh aye ke tukang Soto Betawi langganan kalo aye maen ke rumah temen lama aye. Nah, dulu tuh aye selalu maen di rumahnye, sekalian silaturahmi dah ama Nyaknye udeh lama kaga ketemu. Sorenya aye jajan tuh odeng di Lawson, trus ama beli cemilan sambil nongkrong trus cerita-cerita dah tentang keluh kesah ampe urusan percintaan. Nah, abis itu kite kaga lupa tuh beli tahu jeletot jajanan kesukaan kite kalo lagi nemenin temen-temen nyang laki maen futsal.


Saat kite selesai sekolah menengah ke atas lalu kite siap mengambil jalan yang beda dengan merantau untuk lanjut kuliah di suatu kota yang kite rasa hal asing karena kaga ade yang kite kenal, kite harus semangat untuk menggapai cita-cita yang kite mauin, emang butuh perjuangan yang keras untuk mencapai kesuksesan. Langkah pertamanye yang kudu kite punya adalah keberanian, mental kite harus kuat, dan harus bisa nyesuain diri sama budaya yang ade di nti tempat, harus bisa jaga sikap karena kite orang baru kudu pelajarin dulu budayanye mereka. Hidup sendirian emang kaga enak, tapi demi kemajuan idup ke depannye kite harus berani dan kuat dalam ngejalaninnye.


Menurut aye si harusnye wc buat anak kecil tuh dibedain ya, karna kan kasian kalo anak kecil tuh suka pergi ama orang conthnye tapi malu mao dianter ampe dalem wc, tapi kalo mau naek ke wc suka kaga nyampe. Pelajaran juga dulu aye waktu kecil tuh kaga bisa bedain wc buat perempuan ama laki akhirnye malah salah masuk dah. Trus juga kan kalo ade toilet buat anak, kite orang tua kaga perlu ikut mashk ampe dalem trus anak juga jadi lebih mandiri. Trus lebih sehta juga toilet nyang dipake kaga harus jadi satu ama orang dewasa nyang belom tentu bersih apa kaga.


Salah atu cara bangkit dari pênyêsêlan adalah ngêmaapin diri dèwèk atau self-forgiveness. Bêrikut lèngkah nyang bisa êluh lakuin buat ngêmaapin diri dèwèk. Pêrtama, akuin rasa sêsêl nyang nongol dalêm diriluh. Kêdua, cari tau caraluh ngatasinnyah. Lowongin waktu buat ngèpaluasi caraluh ngêlola pêrasaan nyêsêl. Kêtiga, kasih waktu buat diriluh. Ingêtlah buat ngasih waktu ama ruang buat diriluh biar êluh bisa sêmbuh akibat kêputusan onoh. Kêêmpat, bêlajar dari pênyêsêlanluh. Hal ênih ngêbantuluh ngêbikin kêputusan ama bêpêrilaku lêbih baèk kê dêpannyah. Kêlima, ngêlatih self-compassion atau bêlas kasih diri. Kalu êluh ngêrasa nyêsêl bêlêbihan, ingêtlah bahwa ngêja sêsuatu kêsalahan adalah wajar dan normal buat sêorang manusia. Latih bêlas kasih diri pada diriluh buat ngêbantuluh ngêrasa lêbih baèk.


Waktu ane jaman masih sekolah sma ntu masa sekolah nyang paling indah buat ane soalnye buat ane waktu jama sma ntu ngalamin seabreg pengalaman anyar nyang dialamin  mulain ngerjainkerja kelompok atawa cuman seneng-seneng ngelayab bareng temen sekelas, terus ngalamin banyak banget punya temen, nghabisin waktu bareng buat nikmatin masa  terkahir make baju putih abu ame barangtentu nyiapin diri buat ngelangkah ke jenjang nyang lebih tinggi lagi. Perasaan ane kagak sabar pengen cepet lulus  sma. soalnye ude kebayang banget bise lolos dari rutinitas sekolah nyang kudu pake seragam nyang ntu-ntu aje. Mudah-mudahan aje pas ude beres sekolah ane bise ngelanjutin kuliah, biar cita-cita enyak ane bise ngeliat anak lakinye make baju toga pas wisuda.


Pênghargaan udah dipandang sêbagè sêbuah instrumèn nyang amat pênting dalêm kinèrja pêgawè. Sêorang pêgawè nyang dihargain dêngan baèk bakal ngêrasa bahwa mêrèka udah dihargain ama pêrusahaan atas gawèan nyang udah mêrèka gawèin. Pêrusahaan diarêpin bisa ngasih pênghargaan nyang sêtimpal dari nyang udah dilakuin ama pêgawènyah. Untuk onoh, kêtêrgantungan antara kêdua pihak bakal têtêp saling ngêbutuhin sêhingga rêncana nyang bakal dilaksanain bisa bêjalan lancar. Dêngan adanyah pênghargaan nyang baèk diarêpin pêgawè mampu ngêningkatin kinèrja ama lêbih punya kêpèngènan tinggi buat unggul dalêm ngêlakuin gawèan ama punya kêmampuan buat bêkompêtisi sêhingga kêcapèi kêsêimbangan antara tujuan pribadi ama pêrusahaan. Si sisi laèn, pênghargaan nyang baèk juga bisa ngêjadi motipasi bagi pêgawè buat ngêcapèi kinèrja nyang baèk kê dêpannyah.


Liburan semesteran kemaren ane bareng temen kuiah mau jalan jalan ke jogjakarta, kite ber 5 bakal naik pesawat dari cengkareng, pesawat kite jam 10 pagi. ane ude ngomong ke temen ane nyang mau berangkat buat siap jam 6 pagi di terminal deket rumah ane, soalnye jarak ke bandara lumayan perjalannye, sekitaran 2 jam an. ude jam 7 pade belom pade dateng, sedengkan bis damri nyang mau kite naekin bentaran lagi mau jalan, akhirnye pade dateng, keburu dah tuh kite naik bis damri nyang jam 7 tapi perjalanan kite ke bandara bujubuset macet bangat, alhasil kite mepet sampe bandaranye, sampe lari larian kite menuju loket check in.


Elu pernah liat kotoran kambing yang terus-terusan keluar? Gimane perasaan elu? Aye pernah liat dan jijik bener sama entu kotoran. Pas menjelang Hari Raya Idul Adha, adek-adek sodaranye aye pengen ngeliat entu hewan kurban yang ade di depan masjid. Akhirnye aye pun nurutin kemauan mereka buat liat. Nah pas sampe sono, aye langsung disuguhin sama pemandangan yang bener-bener bikin aye jijik dan mau muntah. Elu tau kagak ape yang bikin aye jijik sampe mau muntah? Aye ngeliat kotoran kambing yang bener-bener kagak berhenti keluar dan baunye bener-bener parah. Wajar aje kan aye jijik bener sama entu kotoran hewan dan bahkan ngerasa mual pengen muntah saking jijik dan baunye?


Fobia ketinggian atau akrofobia merupakan ketakutan yang berlebihan terhadap ketinggian. Rasa takut yang dialaminye oleh penderita ntu fobia ketinggian dapat menimbulkan beberapa gejala, seperti kecemasan, stres, atau panik, saat berada di tempat tinggi. Meski tidak mudah, fobia ketinggian sebenarnye dapat diatasi. Seseorang yang menderita fobia ketinggian biasanye bakal menghindari kegiatan-kegiatan yang berkaitan dengan tempat tinggi, seperti berdiri di balkon, melintasi jembatan, melihat keluar jendela dari gedung pencakar langit, atau hanya sekadar duduk di bangku stadium. Penderita fobia ketinggian bisa merasakan ketakutan, kecemasan, dan panik yang tidak terkontrol saat berada di ketinggian, meskipun situasinye kagak berbahaya. Reaksi-reaksi lain yang juga dapat muncul adalah gemetaran, dada berdebar, pusing, berkeringat dingin, mual, sesak napas, hingga pingsan. Hanya dengan membayangkan berada di tempat tinggi aje, penderita fobia ketinggan dapat merasa takut, cemas, bahkan mengalami serangan panik. Penderita fobia ketinggian sebenarnye menyadari bahwa rasa takut yang dirasakannye ntu tidaklah wajar, tapi mereka tetap tidak dapat meredam rasa takut tersebut.


Pas aye SMA, aye tinggal di asrama sekolahannye aye. Nah di asrama, tiap muridnye punya jadwal piket masing-masing dan entu jadwal macem-macem; ade jadwal piket rutin kayak piket kamar tidur, piket kelas, dan piket makan. Selaen entu, ade jadwal piket fasilitas asrama. Nah pas entu aye ade jadwal piket fasilitas kamar mandi dan piketnye entu buang sampah basah, yang isinye sampah pembalut dan sampah makanan sisa. Pas aye ke kamar mandi buat urus entu sampah, kagak taunye entu sampah basah banyak bener. Kayak meluber gitu, belarakan. Ade pembalut yang digulung-gulung di sekitar tempat sampah dan ade juga badogan-badogan sisa di sekitarnye, kayak sayur, tulang, ayam, dan laennye. Pokoknye entu tumpukan sampah berantakan dan bau bener deh, bikin aye jijik sampe mual.


Malem udeh gelap dan pekat, tapi  aye sekeluarga malah malah jalan beli badogan malem. Nah tapinye pas dateng ke entu tempat badogan, ternyata masih rame bener. Mungkin bener kata suaminye empok aye, enih sate enak. Nah akhirnye badogan kite pun dateng. Tapi pas aye cobain sih, biase aje ye. Makanye aye agak heran kenape banyak bener orang yang ngebadog di entu tempat. Bener-bener rame suasanye. Nah selesai badog sate, aye pergi ke mini market terdeket sono. Cuma nyebrang aje. Nah entu mini maerket udeh sepi, tinggal 1 petugas cewek dan 2 petugas cowok. Terus aye mau bayarnye pake QR Code kan. Nah biasanye tuh kalo bayar pake gituan, udeh ade notif otomatis ke sistem komputer entu toko. Tapi anehnye entu petugas-petugas minta aye tunjukin bukti karena belom masuk. Nah karena aye liat di mutasi rekening emang kagak ade keterangan bayar, aye kira emang eror. Terus aye bayar lagi, tetep kagak masuk. Nah pas aye otak-atik buat cari bukti pembayaran karena para petugasnye mau liat buktinye, akhirnye aye ketemu. Aye udeh bayar dua kali! Ya aye langsung marah-marah lah ke petugasnye


Pas udeh rumah tangga malah aye tuh jadi penakut, aye malah kaga bisa lepas dari laki. Mungkin karna dulu kan aye di rumah dari kecil bayi kan, jadi kalo mau sendiri di rumah juga kaga ngerasa iseng atau takut gitu. Tapi pas pindah ikut laki kok kayanya iseng kalo di rumah sendirian, mungkin karna di rumah baru juga jadi hawanye juga masih dingin. Jadi awal-awal tuh kalo laki blom pulang suka pulang dulu ke rumah orang tua, nanti baru dijemput anak laki aye. Abisnye di rumah juga dari pada bengong sendirian kan makin lama makin berasa iseng, trus waktu juga berasanye panjang banget.


Sêkêlompok pêmuda bêrsênjata tajêm nyêrang sêbuah SPBU di Jalan Pêrintis Kêmêrdèkaan, Kota Makassar, dan nêbas sêorang karyawan makè parang ampè luka-luka. Gara-garanyah para pêmuda onoh sèwot salah atu rêkannyah ditêgor ngêrokok wahah lagi ngisi BBM. Kadang, bêbêrapah orang ora bisa ngêmas saran baèk liwat ucapan nyang bijak. Ora jarang, kritikan ngêbangun nyang kêlontar dari mulutnyah kêdêngêr kèk omèlan. Mangkanyah, êluh wajib nyêrna ama bêpikir positip dulu wayah ngêdapêt têgoran. Kalu ngêrasa têgoran nyang disampèin kê êluh kurang pas atau ora bênêr, baru dah êluh bisa nyangkal ama kalimat baèk-baèk. Ora lupa, tumbuhin rasa têrima kasih wayah sêsêorang nêgor diri êluh. Dari kritikan onoh êluh bisa ngukur diri dari sêsuatu nyang mungkin ora êluh sadarin.


Kalo kite pake celana tuh ada baenya di cek dulu ada nyang bolong apa kaga, trus juga diperhatiin ada bagian nyang hampir robek apa kava. Soalnya nanti kan malu kalo kite asal pake celana tapi pas dipake tau-tau celananye tuh robek pas lagi dipake. Masa kite kudu beli celana baru dulu, cuman kite kan kaga tau namanye juga musibah kadang kalo ada kejadian di jalan tau-tau celana kite robek kan di luar ekspetasi kite. Ya kalo kite ada loker si di sekolah atau kantor mending simpen dah tuh celana atau baju candangan buat jaga-jaga kalo ada kejadian nyang malu-maluin kaya celana robek di tempat umum.


Perasaan bahwa dirinya tidak diinginkan, tidak dicintai dan tidak berharga sering menghinggapi orang yang mengalami perlakuan buruk di masa kecil, bahkan perasaan – perasaan tersebut akan melekat hingga dewasa yang mengakibatkan korban sulit untuk bahagia, kurang percaya diri, tak mampu melihat keindahan yang ada dalam hidup, Hilangkan emosi negatif, Emosi yang berasal dari trauma dapat mempengaruhi kehidupan seseorang, ketika mengalami hal yang buruk wajar jika merasa menderita, namun dibutuhkan tekad yang kuat serta keberanian untuk melepaskan rasa sakit di masa lalu agar tidak mempengaruhi kehidupan masa kini. Cobalah lepaskan amarah serta depresi yang ada didalam hati, dengan begitu anda akan lebih mudah menemukan kebahagiaan. Kenangan buruk di masa lalu memang tidak dapat benar-benar dihapus sepenuhnya, lihatlah sisi positif dari kenangan tersebut dan jadilah pribadi yang lebih kuat dari sebelumnya.


Saat ntu aye, dan suami aye lagi berantem, biasa dah namanye juga rumah tangga pasti ade aje debatnye. Suatu waktu ntu lagi debat suatu permasalahan, akhirnye yaudeh dah tuh kite diem-dieman ampe besoknye gegara sama-sama gedek permasalahan debat yang berbeda pendapet. Karena udeh mau marahannye hampir dua harian, besokannye si suami ngajakkin baekkan. Suatu sore aye lagi masak ganyeman di dapur, abis ntu suami aye udeh pulang kerja, aye bukain dah pintu terus lanjut masak ganyeman buat ganyeman malem. Tau-tau si suami nyamperin aye meluk dari belakang terus ngasih bouquet mawar yang seabrek-abrek cakep banget dah bunganye, terus yaude baekkan dan aye juga berusaha girang bareng sama die. Namanye di dalem rumah tangga udeh hal yang biasa dan pasti namanye pertengkaran, yang penting harus saling mau berbaikkan.


Rena kaget pas ketemu temen lamanye secara kagak sengaja di acara pentingnye. Perasaan kagetnye pun berubah jadi panik karena ketemu temen lamanye secara kagak sengaja di acara pentingnye. Masalahnye, sikap Rena pas entu kagak baek ke entu temen lamanye. Rena pun panik kalo temennye bakalan bongkar rahasianye pas masa remaja dulu sering ngelakuin hal buruk. Wajar aje die bener-bener kaget dan panik karena kagak sengaja ketemu temen lamanye di acara pentingnye soalnye die entu dulu suka ngerundung temen-temen sekolahannye, termasuk temennye satu enih, yang sekarang ketemu lagi secara kagak sengaja dam bikin Rena kaget dan ketakutan. Hal entu bikin Rena grogi.


Ade dua bocah pinter di suatu kelas di salah satu SMA. Nah si cewek pinter enih murid baru di entu sekolah. Kebetulan die sekelas sama entu cowok pinter. Karena sama-sama pinter, mereka seirng diskusi dan belajar bareng. Entah emang karena sama-sama pinter, mereka punya kesamaan selera pade banyak hal, misalnye bola. Suatu hari, mereka nonton bola bareng lewat tv di rumah si entu cowok murid pinter. Si cewek pun dateng ke entu rumah. Rumahnye sepi, mereka cuma nonton berdua. Setelah beberape waktu penuh ketegangan berharap tim jagoannye mereka menang dan akhirnye beneran menang, mereka pun girang bareng. Saking girangnye, mereka kelepasan ngelakuin sesuatu yang kagak seharusnye dilakuin sama mereka. Si cewek pun kaget karena tiba-tiba aje die hamil.


Kalau di dunia akademik, plagiarisme adalah “dosa” yang sangat berat. Kalau di kampus saya, begitu ketahuan melakukan plagiarisme akan langsung dikeluarkan dari kampus atau dicabut gelar yang didapat dari kampusnya. Kalau di dunia akademik, kita tinggal laporkan saja ke pemilik jurnal yang mempublikasikan hasil karya plagiat itu dan nantinya akan langsung ditindaklanjuti berdasarkan kode etik akademik. Seandainya ada bukti yang mengerjakan adalah Anda, harus bicara dua mata dengan atasan yang dibohongi oleh rekan kerja tersebut. Hal ini terjadi di tempat kerja saya sebelumnya, jadi ada satu rekan kerja yang acting seperti junior manajer hanya karena dia orang paling awal direkrut oleh senior manager kami. Saat saya keluar dari tempat kerja tersebut, situasi makin parah karena dengan tiadanya saya yang notabene rekan kerja paling tua kedua dalam tim setelah senior manager, dia mulai acting seperti manager dan menyuruh nyuruh rekan kerjanya mengerjakan proyek ini itu padahal dia sendiri tidak paham bagaimana teknis pengerjaannya. Salah rekan kerja junior saya sampai nangis nangis karena perlakuan ybs, dia tidak tahan lalu keluar tidak lama kemudian karena orang orang lain percaya dengan bualan si ybs.


Ada gadis bocah SMA yang pulang sekolah sering banget lewat satu jalan yang rada sepi. Kalo dari jalan raya kudu negong ke kanan dulu. Kalo lewat jalan situ, emang rada deket ama cepet buat nyampe rumah. Kalo lewat lurus aja, jia ngerasa jauhan. Waktu itu hari Jumaat, jia milih pulang lewat jalan yang kudu negong kanan dulu. Kagak jauh dari jalan, ada tegongan lagi ke kiri. Pas liwat tegongan itu, ada orang yang udah ngintilin.di belakang, tapi jia kagak engeh. Perasaan jia emang udah kagak enak lantaran jalan itu sepi banget. Kagak jauh dari tegongan, orang yang ngintilin itu naek mobil kolbak. Ngelewatin bocah wadon itu, dari dalem mobil tangannya keluar, langsung nowel badan si bocah. abis itu, langsung mabur aja. Bocah tadi langsung beku, kaget, kesadur kelimpungan, takut juga. Abis itu, orang yang ngintilin tadi bawa mobilnya cepet banget. Pas udah jauh, si bocah baru sadar. Jia kagak nyangka, pakean sekolah udah ketutup banget, pake jilbab juga udah panjang, semua badan rapet. Masih ada orang yang kayak gitu. Akhirnya, jia lanjutin jalan pulang sembari nahan kesel, nahan nangis. Pas di rumah, jia langsung lemes, langsung ngadu ama emak ama abangnya.


Udeh jadi rutinitas kalo udeh menjelang lebaran, aye sekeluarga mudik. Nah biasanye entu h-3 kite udeh di kampung halaman babehnye aye. Terus setelah 3 hari puasa bareng, akhirnye lebaran pun tiba. Pas udeh lebaran dan udeh kagak puasa, biasanye pas udeh hari ketiga atau keempat libur lebaran, aye dan sepupu-sepupunye aye pade berenang. Waktu entu aye lagi berduaan aje sama sepupu aye yang seumuran. Nah pas entu kite bandel nyoba-nyoba berenang di kolam yang agak dalem. Terus pas lagi asik-asik maen aer, ade orang yang nyebur pake lompat segala. Alhasil entu aer kolam renang pun berombak. Aye ketakutan karena tenggelem.


Kedatangan anggota keluarga baru melalui kehamilan dan kelahiran adalah kemunculan berkah yang harus disyukuri. Tradisi selamatan bayi baru lahir adat Jawa merupakan salah satu bentuk rasa syukur yang digelar salah satu suku di Indonesia. Perbedaan suku yang beraneka ragam ada di Indonesia dan menyebabkan upacara yang dilakukan juga berlainan. Banyaknya budaya yang saling mempengaruhi satu sama lain juga menimbulkan efek hampir serupa antara perayaan atau selamatan satu sama lain. Akan tetapi hal ini bisa jadi sumber referensi untuk menentukan sistem atau bahkan menu yang dihidangkan. Dalam mempersiapkan kelahiran bayi tentu membutuhkan bantuan dari banyak orang, nah tradisi Jawa juga lebih banyak melaksanakan dengan banyak orang.


Kêntut di têmpat umum kadang mustahil buat dihindarin, tapi bagi kêbanyakan orang hal ênih amat ngêjêngahin. Kalu êluh ngalamin dêsêkan buat buang angin di têmpat umum, ada bêbêrapah cara buat ngumpêtin baunyah. Usahain sêmampu êluh buat nyamarin atau ngurangin bau kalu êluh têlanjur kêntut di têmpat umum. Pêrtama, sêmprètin sêdikit parpum kê awak êluh kalu êluh ngêbawanyah di kêmpèk. Dèodoran sêmprèt go bisa ngêbantu. Sêudah onoh, kêluarin losion pêlêmbap tangan bêaroma wangi ama lèwèkin pada tangan. Êluh ora bakal dicurigain sêbagè pêlaku kalu êluh rèpot ngêlakuin sêsuatu dêngan acuh ora acuh, sêmêntara losion bakal ngêja êluh wangi. Kalu ora ngêmilikin parpum, dèodoran sèmprèt, atau losion pêlêmbap tangan, êluh bisa impropisasi dêngan sêmprètan rambut pêranti nyamarin bau kêntut.


Nah, pada tahap ntu cukup menguras pikiran karena kite ntu perlu menyortir kebutuhan untuk melunasi hutang-hutang yang menumpuk. Langkah pertama adalah membuat list hutang yang bakalannye nanti ntu kite tanggung mulai dari yang tertinggi hingga perintilan-perintilannye. Hutang tanpa bunga pun jangan dilupakan. Fokuskan untuk menyelesaikan tagihan hutang yag berbunga tinggi lebih awal agar kondisi finansial kite ntu lebih terarah. Tindakan ntu juga bakalannye mempermudah di kemudian hari saat kite ntu udeh kagak sekuat sekarang dalam mengumpulkan uang. Jangan sampai hutang dibawa hingga masa tua. Pemasukan yang kite peroleh ntu mulai saat ini harus disetting untuk menghasilkannye pemasukan lainnye tanpa perlu mengeluarkan tenaga lebih seabrek. Itu lah yang dimaksud dengan membelanjakan income secara produktif.


Jarak antara rumah dan kampusnye Clar emang kagak jauh, tapi kagak deket juga. Kudu naek kendaraan, misalnye motor. Tapi karena Clar kagak bisa naek motor, akhirnye die pun mesen ojek online. Sayangnye pas die udeh mesen ojek online, ujan turun gede bener. Nah abang ojek online-nye pun calncel order-annye Clar. Clar udeh nyoba order ojek online laennye tapi pade kagak mau, atau cancel, atau lama bener. Akhirnye Clar nyoba order taxi atau mobil online laennye. Clar sebenernye kagak mau karena tau bakalan macet. Bener aje. Pas udeh mau sampe daerah kampusnye, entu daerah walaupun di kawasan bagus, tetep aje banjir dan macet. Clar pun marah karena macet.


Kalo kite dapet undian tuh jangan cuma di makan sendiri aja, waktu itu aye dapet undian uang tunai dari jalan pagi. Uangnye tuh aye bagi-bagi tuh supaya nyang di dapetin berkah. Pertama, aye amalin tuh ke badan amal nyang udeh jadi kewajiban kite sebagai orang muslim. Kedua, aye traktir makan tuh beberapa pengamen nyang umurnye masih pada kecil. Ketiga, aye jajanin tuh ponakan aye dikit-dikit ya timbang beli es krim nyang penting pada kebagian. Kelima, aye masukin tuh kotak amal mesjid. Keenam, aye jajanin dah orang tua ama jajanan nyang disuka. Meski kaga banyam trus, nyang penting berkah dah buat kedepannye.


Masa bocah ini, masa yang paling banyak banget cerita. Ada segerombolan bocah-bocah yang lagi maen ke komplek perumahan orang. Jaman dulu, banyak banget bocah-bocah yang maenannya berubungan ama alam atawa maen masak-masakan langsung dipraktekin pake bahan beneran. Bocah yang maen di komplek itu pada pengen nyari daon cincau buat dibikin di rumah, dijadiin cendol cincau kayak abang-abang yang jualan. Pas udah di depan rumah orang yang punya daon cincau. Ada bocah-bocah yang tereak minta ijin ama yang punya rumah buat manjat pohon itu. Pas udah di atas pohon mau metosin daonnya, tiba-tiba di bawah udah ada anjing kecil yang ngincer mau ngejar. Semuanya langsung pada ngibrit. Pas udah rada jauh, anjing itu masih ngejar. Semua bocah itu pada kecapean, cuman pada ngeri juga. sambal ngide, ada yang ngajak jongkok. Pas udah jongkok anjingnya mulai diam juga, cuman kagak pegi-pegi dari situ. Ngeliat botol kaca, ada satu bocah langsung ambil botol it uterus ngancem anjing. Akhirnya, anjing itu kabur juga. Bocah-bocah masih pada geget badannya, ngerengked ketakutan.


Ada atu binatang yang kalo udah nemplok di dalem rumah orang berisik banget. Tambah ngeselin lagi kalo jia bekeliaran nempokin tembok di dalem rumah aja. Pas diusir keluar, jia malah tetep larinya di tembok dalem rumah. Binatang ini yang selalu bunyi cek cek cek. Iya, itu binatang yang sering nemplok, namanya cicek. Tambah bikin kesel, kalo ada tumpukan baju, eh jia berak ngenain baju. Udah gitu, kalo mau nyapu bagian teras, ujug-ujug aja di selipan pintu ada item-item. Jadinya kan kudu dielapin dulu itu eeknya, baru bisa lanjut nyapu biar kagak beleber ke mana-mana. Biar kata kecil bentukannya, tetep aja geli banget liatnya.


Disarankannye bahwa orang yang lebih tua mengalami thanatophobia lebih jarang daripade orang yang lebih muda. Namun, orang tua mungkin takut akan proses kematian, atau kesehatan yang menurun. Anak-anak mereka, bagaimanepun, lebih cenderung takut mati. Mereka juga cenderung mengatakan bahwa orang tua mereka takut mati karena perasaan mereka sendiri. Individu dengan lebih seabrek masalah kesehatan fisik mengalami ketakutan, dan kecemasan yang lebih besar ketika mempertimbangkan ntu masa depan mereka. Dalam mengatasi thanatophobia, dokter akan berfokus untuk meredakannye ntu ketakutan, dan kekhawatiran si penderitanye terhadap kematian. Penyedia layanan kesehatan mungkin meresepkan obat untuk mengurangi kecemasan, dan perasaannye ntu panik yang umum terjadi pada fobia. Namun, obat jarang menjadi solusi jangka panjang. Ini dapat digunakan untuk waktu yang singkat dalam kombinasi dengan terapi.


Alesan kenape kite kudu masuk kampus universitas indonesia, Universitas Indonesia (UI) ntu  ude jadi salah satu perguruan tinggi negeri (PTN) nyang paling bejibun atawa diincer ame siswa nyang baru aje lulus sekolah sma, UI memiliki jaringan alumni dan dosen paling keren. Banyak lulusan UI jadi Menteri apelagi pejabat.  Alumni UI ude kesebar di  sektor perusahaan nyang gede ame juge pemerintahan. Jadinye kite kagak perlu takut bakal dapet gegawean kalo ntar ude lulus. Kalo kite punye kepengenan buat ngikutin pertukaran mahasiswa, kampus UI bakal ngasi kesempatan nyang gede, Soalnye UI punye jaringan internasional ame kampus lain nyang luas banget ame nggampangin kite buat belajar di Universitas lainnye. UI ude dikenal punye lingkungan nyang luas ame enak buat belajar, lega banget ame ruang terbuka hijau ame pepohonan nyang rindang jadi buat nyang ade di UI bise gampang betah buat lame di kampus UI. Makenye kalo bise masukin bocah kite nyang mau lulus ke kampus UI, insya allah masa depannye bakalan cerah soalnye bakal dapet gawean yang enak, apanan bakal ngaruh juge ame hidup masa depannye


Janet katenye pernah ketakutan karena pade suatu saat die ngerasa die udeh sekarat. Janet entu punya asma. Intinye kondisi pernapasannye entu kagak baek. Nah walaupun udeh tau kondisi pernapasannye buruk dan asmanye udeh parah, die malah nekat ngerokok. Waktu entu die ngerokok sambil ngobrol sama temen-temennye yang ngerokok juga. Pas entu mereka ngerokok sambil ngobrolin hal yang kocak. Asep rokok di mane-mane. Nah pas saat entu, si Janet ketawa ngakak sampe kagak berhenti. Die juga kesedek asep rokoknye. Die yang punya asma pun ngerasa kesusahan napas karena kesedek asep rokok dan kagak behrenti ketawa. Pade saat entu die panik dan ketakutan karena ngerasa sekarat banget. Nyok deh elu yang asma ataupun kagak, jangan ngerokok ye!


Tiga tahun merupakan waktu yang sangat singkat dan hanya sebentar aje waktunye kite akan meninggalkan sekolahan ntu. Ujian sekolah dan nasional jadi salah satu syarat kelulusannye. Kite semua kudu harusnye untuk kencangkan sabuk dengan banyak berdoa dan usaha. Mesti dingkatkannye semangat belajarnye agar bisa mendapatkannye hasil yang terbaik. Mari, niatkan untuk membuat orang tua kite jadi bangga dengan hasil terbaik tersebut. Meskipun bejibun ajakkan beli bocoran soal jangan mau dah, kaga berkah, dan malah jadi cari perkara, orang tua kite pun pasti ogah kalo kite nilai bagus tapi boleh nyontek, jadi daripade repot nyari kunci jawaban sampe harus belilah mendingan belajar aje yang bener dan doa biar lulus dengan hasil yang memuaskan dan berkah ilmu kite.


Ngêrantau kê kota orang ngêmaksa kita buat ngêmulè idup lêbih mandiri, jauh dari pêngawasan orang tua. Guah ingêt bênêr, wayah onoh sêlama sêminggu  adèk guah dikasih tanggung jawab buat ngêbimbing mahasiswa baru supaya lêbih ngênal lingkungan kampus ama sistêm pêngajaran di dalêmnyah. Karna padêtnyah kêgiatan, adè guah ngêjadi têlèdor ama lupa buat nyêmpêtin waktu madang. Wayah ari pêrtama kêgiatan, adèk guah ngêliwatin mindo ama baru sêmpêt madang wayah udah nunjukkin jêm 18.30 WIB. Dari pêngalaman nyang udah-udah, wayah bocah jatoh sakit, orang tua puguh sêlalu siap siaga buat ngurusin bocah-bocahnyah ampè sêmbuh. Laèn halnyah kalo ênih kêjadian wayah kita ngêrantau. Kêsian dah dulu diah sakit dèwèkan, puguh sêdih.


Alsa entu takut tampil di depan umum karena masalah demam panggungnye. Nah katenye entu, demam panggung disebabin sama stres dan kecemasan soal kagak bisa ngewujudin ekspektasi orang-orang. Make dari entu, katenye, kite perlu ngadepin ketakutan dan entu rasa panik dengan cara terima ape adenye diri kite, ape mampunye kite, dan kagak perlu pengen dipuji atau diakuin orang-orang. Hal yang kudu kite inget pas munculnye rasa cemas saat tampil di depan umum ya entu kalo kagak ade yang sempurna dan kagak ade satu pun yang ngarepin entu. Makenye kalo kite ngelakuin kesalahan dan kagak sempurna, entu kagak masalah. Mungkin entu bisa dijadiin senjata pas elu takut karena demam panggung.


Ketika menjadi bahan tertawaan teman-teman kite, tentu rasanye ntu sakit banget hati. Kite pastinye yang utamanye ntu ngerasa malu, abis ntu kite pastinye ngerasa kaya kesel, gedek, sakit hati dijadikan bahan lelucon sama temen-temen kite. Kecuali ntu hal yang emang kite mau, jadinye kite terima saat diperlakukan seperti ntu. Tapi ape bila kitenye sebenernye kagak mau diperlakukan seperti demikian maka hal ntu sungguh menyakitkan. Bayangin aje waktu ntu ade anak cewe di sekolahan aye, kite gapernah tau ye perasaan orang, keliatannye dari luarnye die cuma ketawa-ketawa aje kaya kagak gedek, kite kagak tau aje dalam hatinye yekan. Die selalu jadi bahan olok-olok di kelas selalu dicengin sama anak-anak ade aje yang dijadiin bahan ketawaan dari die ntu.


Elu pernah di-bully? Atau pernah tau kisah tentang korban bully? Aye pernah di-bully pas SD. Aye di-bully dengan cara disinisin, disindir, diintimidasi, dan dipojokkin. Nah, elu tau kagak, kalo ternyate akibat bullying yang dialamin aye ataupun orang laen, bisa bikin ngalamin serangan panik. Pengalaman buruknye aye ataupun orang laen karena di-bully bakalan bisa bikin aye dan korban bully laennye diliputi rasa takut sampe akhirnye ngerasa cemas dan punya gejala berkeringat, nyeri dada, dan detak jantung yang cepat atau tidak teratur. Ternyate katanye kalo kagak diobati, entu serangan panik bisa bikin korban bully kagak mau pergi keluar atau ngelakuin hal-hal yang dulu die sukain. Entu semua karena mereka khawatir bakalan di-bully dan dapet serangan lainnye.


Pemburu harta karun ntu seperti Abdul Aziz Baraja maupun Asmadi, mengaku tahu aturan dalam UU Cagar Budaya yang mengharuskannye mereka melaporkan barang temuan ke pihak berwenang di pemda. Beberapa kali, kata Abah, dirinye melaporkannye benda-benda tersebut ke dinas, termasuk lokasinye. Tapi die kadang jengkel, karena dinas kagak kunjung mendatangi tempat itu sehingga sering kali situs tersebut rusak. "Kalau hilang atau rusak, saya marah juga, jengkel. Kok enggak diperhatikan. Sampai ada banjir, saya gimana ya... sakit hati, kenapa barang bernilai itu tidak diperhatikan." Sementara Asmadi berkata, pemburu di Sungai Musi sangat jarang ada melapor ke dinas untuk mendata temuan mereka karena keterbatasan waktu dan jauhnye tempat tinggal mereka ke kota. Kalau mau, katanya, pihak dinas yang mendatangi tempat mereka untuk melihat hasil karun yang die pade dapetin, padahal mereka udeh girang seneng banget buat cari harta karun sebagai mata penghasilannye tapi mau dikate ape lagi.


Dua taun yang lalu kena kopit bedua. Awalnya mau tetep karantina di rumah aja. Cuman, udah enem hari ngedekem di rumah, kayak kagak keurus banget pas dua-duanya sakit begitu. Ngerepotin sodara juga yang repot mondar-mandir ngebawain makan mulu. Akhirnya, numpang di rumah abang, biar deket ama emak. Untungnya, jia juga lagi dines di luar. Pas udah karantina 2 minggu pas banget hari lebaran. Jadinya, ninggalin rumah ampir sebulan. Abis itu, langsung balik ke rumah. Pas nyampe rumah, baru masuk udah keendus bau apek banget. Hawanya ngebul lantaran banyak debu. Pas nyampe dapur kaget banget. Ada minuman manis yang kebuka, dikerubungin semut ampe banyak. Udah gitu, ada coa yang gede ama kecl. Sembari nahan geli ampe merinding, sembari nyemprotin coanya dah. Ampe begidik banget rasanya.


Ade penelitian nyang nyebutin kalo ude nemuin kalo 13% orang nyang punye masalah kekait ame pendidikan. nyang diseselin eni biasanye kekait ame kagak bise lanjutin sekolahnye, kagak belajar secare bener-bener, putus sekolah, ame nyang milih jurusan nyang salah waktu di perguruan tingginye. Die nyang ngambil kesempetan pendidikan nyang pas-pasan lebih rendah lebih mungkinan punya seselan dalem bidang pendidikan dari pade die nyang ngelanjutin buat ngejer gelar nyang lebih tinggi. Pendidikan nempatin posisi tinggi nyesalnye dari hal lainnye. Hal ntu soalnye pendidikan bakal ningkatin peluang seseorang dari  semua sisi kehidupannye. Pendidikan lebih tinggi artinye bakal lebih seabgregan uang, terusannye pernikahan bakal lebih kuat banget ame hidup keluarge cenderung lebih stabil kalo kagak dibebanin ame bakal ketakutan ame soal keuangan.


Fans of Rhoma and Sonèta (Forsa), wadah komunitas pênggêmar Rhoma Irama, minta sêluruh grup musik dangdut di Indonèsia buat ora ngêjèplak atau makè nama Sonèta. Soalnyah tibang ada atu Sonèta, yakni grup musik nyang dipimpin Rhoma Irama. Pêringêtan ênih disampèin Forsa sêtêlah nongolnyah grup musik dangdut bêrnama Ala Sonèta di Kêdiri nyang nampilin pênyanyi ora sêmênggah. Pênggunaan nama Sonèta ênih nyaris sêmpurna karna bos orkès onoh ngasih ukuran hurup nyang amat kêcit pada tulisan "Ala" dan ngêgêdèin tulisan "Sonèta" sêhingga masarakat banyak nyang nyangka bahwa grup onoh adalah Sonèta pimpinan Rhoma Irama. Forsa mangkin sèwot karna pênampilan Ala Sonèta jauh dari pontên-pontên moral nyang dijunjung Sonèta.


Sering libatkannye ntu diri kite untuk berada di aktifitas di luar rumah, agar mau kagak mau kite pun berlatih menggunakannye toilet umum. Perbanyak berelaksasi, berdamailah dengan trauma yang kite alami di masa lampau, dan jalani selalu gaya hidup sehat di keseharian kite. Apabila langkah-langkah di atas udeh kite lakukan dengan optimal, namun keluhan kite masih belum juga membaik, saran kami, perilah periksakan diri kite ke dokter, atau psikiater supaya dicarikan solusi terbaiknye. Beberape orang tertentu ada yang sangat takut untuk menggunakan kamar mandi umum yang dikenal dengan istilah shy bladder syndrome atau paruresis. Ketakutan yang aneh ntu membuat penderitanye sulit beraktivitas di luar rumah. Shy bladder syndrome telah mempengaruhi sekitar 17 juta orang Amerika, penderita sindrom ntu biasanye bakalan berusaha sekuat tenaga untuk menahan diri dari buang air kecil, atau besar saat berada di tempat kerja, sekolah atau saat menjalani aktivitasnye.


Numanin bocah buat molor dèwèkan sêtêlah sêlama ênih sêlalu molor barêng baba ama ênyaknyah puguh ora gampang. Mêrêmin mata dèwèkan di ruangan nyang ora ada orang acan ngêja bocah rada ngêri. Olèh karna onoh, kudu ditumanin nyang puguhnyah butuh prosès. Ora usah kuwatir, têrus bè latih mêrèka ampè bêrani molor dèwèkan di pangkèngnyah. Mênurut Dr. John Sharry, Dirèktur Parents Plus Charity, sêbênêrnyah sah-sah baè bocah nyang bêlon sêkola masing molor ama orang tuanyah. Hal onoh disêsuèin ama kêbutuhan masing-masing bocah ama pêngaturan dalêm kêluarga. Dalêm kêluarga nyang ngêlakuin molor barêng, sêbagian gêdé bocah bakal molor dèwèkan pada umur tiga atau êmpat taun. Lêbih lanjut, Sharry bilang bahwa bocah-bocah di atas êmpat taun nyang bêlon bêrani molor dèwèkan ngêbutuhin lêbih banyak dukungan pêranti bisa mandiri.


Roka entu hobinye naek motor kebut-kebutan. Walaupun kagak lagi balapan, kagak lagi dikejer waktu, atau kondisi laennye yang bikin die ngebut, die tetep ngebut. Nah suatu siang, die ngebut di jalan raya, tanpa liat-liat lagi kalo lampu bagian die udeh merah. Karena die ngebut, die pun kagak sadar kalo ade truk yang lumayan cepet ngelaju ke arahnye. Karena Roka kagak sadar, sedangkan entu truk kagak bisa langsung berhenti, akhirnye kecelakaan pun terjadi. Die pun dibawa ke rumah sakit sama orang-orang di sono.Roka yang ditabrak truk dengan laju yang lumayan cepet tentunye kondisinye kritis. Saat Roka udeh sadar, die ngerasa seluruh tubuhnye bener-bener sakit total. Die sadar kalo die lagi sekarat. Die pun ketakutan karena sekarat.


Waktu di perjalanan di pesawat, aye kagak bise ngerejep acan barang 5 menit. apanan biasenye, aye ude bakal istirahatin eni mata ame otak kaga lama ude duduk di pesawat. Untungnye, aye dapet posisi deket jendela ame cuaca di luar terang bangat, ame warna langit biru romantis ditambahin ame awan putih gumpal. Pokoknye bikin melongo banget ame pemandangannye dech. Walau cuman awan doang, tapi rasanye kok bagus banget (barangkali Jakarta jarang ade awan nyang cakep akibat polusi, Kagak seberape lame, pesawat ngelewatin formasi gunung-gunung nyang jejeran (kagak tau dah ape name gunungnye, kayaknye sih Bromo). Makin cakep aje pemandangannye. Aye ngelirik ke kiri, Kalo Enche molor, Maklumin aje, tadi kite kudu sampe di bandara jam 5 pagi ame sebelomnye die ude kecapean ame aktifitas nyang cukup padet.


Sebenernye kalo kite sayang ama orang tuh harusnye kite jujur ke orang nyang kote sayang tentang apa pun. Termasuk buat jujur kalo ada temen nyang badannye tuh bau. Bukan apa-apa cuman kalo kite temen nyang bilangin kan malunye paling kaga seberapa. Cuman kalo orang laen nyang kaga deket nyang jujur kan kaga cuman malu tapi kite nerimanye tuh sakit ati. Kalo emang beneran sayang lebih baik jujur, emang awalnye kesel karna aye denger dari cowo aye cuman lama-lama aye mikir berarti die nyang bener-bener perhatian biar aye kaga dikatain ama orang nyang kaga dikenal. Awalnye emang malu, tapi aye mending jujur di awal dari pada nantinye malah sakit ati.


Elu kalo lagi Hari Raya Idul Adha, pernah kagak ngeliat proses penyembelihan hewan kurban? Nah aye pernah pas kecil. Jadi ceritanye setelah salat eid, aye pun balik ke rumah buat ngebadog. Abis entu, aye ke rumah nenek-engkong aye karena di sono udeh banyak sodara-sodaranye aye. Terus pas sampe sono, adek-adek sodaranye aye pengen ngeliat penyembelihan hewan kurban. Akhirnye aye pun nurutin kemauan mereka buat liat. Nah pas sampe sono, aye langsung disuguhin sama tumpukan kotoran sapi yang bener-bener banyak setumpuk dan baunye bener-bener parah. Jelas aje aye jijik bener sama entu kotoran hewan dan bahkan ngerasa mual pengen muntah saking jijik dan baunye.


Alfan liat di salah satu mall, di tokonye, ade yang lagi adein undian sebagai acara suatu peringatan. Nah hadiah undiannye entu adalah 1 unit laptop keluaran Apple, ya entu MacBook. Kagak mungkin beneran kan entu hadiahnye? Soalnye entu laptop harganye mahal bener. Tapi, Alfan penasaran. Apelagi buat ikutan entu undian cukup antre buat ambil nomor antrean. Ibaratnye kalo kagak menang, ya kagak rugi ape-ape kan. Nah akhirnye setelah beberape hari entu acara, tiba-tiba aje udeh diumumin pemenang undian hadiah laptop keluaran apple. Alfan kagak percaya sama matenye. Die kaget bener menang undian. Padahal kan pas entu die cuma coba ikutan aje!


Buang hajat merupakan kebutuhan saban manusia, tanpa diragukan jamban ngêjadi penting. Jika ora mobil, seseorang mungkin mudah ajah menemukan jamban di rumah ataupun di kantor. Hal ênih berbeda dêngan pelancong, mêrèka mungkin ora bisa terlalu sering menemukan jamban, padahal, seseorang rata-rata dalêm sehari membutuhkan jamban 6–8 kali. Melihat dari jamban umum nyang membutuhkan biaya, seorang pelancong perlu menyiapkan uang buat penggunaan jamban umum. Biasanya biaya buat jamban juga ora terlalu mahal ampè êluh go perlu menyiapkan uang receh. Privasi jamban juga terkadang berbeda-beda buat jamban umum. Supaya tetap nyaman di jamban umum nyang minim privasi, êluh bisa membawa tambahan payung nyang bisa menutupi êluh wayah lagi ngêgunain jamban. Kebersihan jamban juga bisa ngêjadi isu. Ketersediaan aèr atau tisu jamban mungkin diragukan buat sejumlah jamban umum. Karna onoh, ada baèknyah pelancong membawa tisu jamban dèwèk kemana go pergi.


Sebelomnya kita ngomongin emak-emak yang ngancem anaknya. Sering ngancem ke bocah gitu, bikin bocahnya juga jadi kebiasa, jadinya malah ketularan demen ngancem orang. Gara-gara sering nerima anceman, bocah jadi demen ngancem temennya, malah bisa ngancem emaknya. Ada bocah yang minta maenan ama emaknya. Lantaran kagak dikasih sama emaknya, dia ngancem bakal kagak mau belajar. Pas malemnya, disuruh belajar, jia beneran nagis jerit-jerit kagak mau belajar kalo kagak dibeliin maenan sama emaknya. Kalo udah begitu, dua-duanya juga jadi saling ngancem. Baeknya, kita emang kagak biasain ngancem-ngancem ke bocah kalo bocahnya lagi kagak nurut. Bocah kagak nurut biasanya emang lagi belajar buat mertahanin pendapat ama mau ambil keputusan pake rundingan. Jadi, kita mulai biasain anak supaya mau diajak berunding, biar kagak gampang ngancem.


Buat jadi orang yang berani, kagak gampang takut ama orang, itu juga ada caranya. Pertama, kita kudu bisa ngeyakinin orang kalo emang kagak ngerasa ngelakuin kesalahan. Kalo kita udah pede, bukan kita yang ngelakuin kesalahan, orang yang ngomelin kita juga jadi segen. Kedua, kalo emang kita ngelakuin yang kagak bener, terus diomelin, kita kudu berani minta maaf. Kita ngeri pas diomelin itu wajar banget, soalnya respon badan kita juga normal nerima yang ngagetin kayak gitu. Kalo kita jadi orang gede apalagi jadi orangtua, kita tunjukkin ke anak kalo ngomelin ada batesnya, kaga terus-terusan. Jadi, kita ngasih kesempetan buat bocah untuk cerita dulu apa yang mau disampein ampe jelas, biar kagak jadi salah paham ampe bocah diomelin. Yang paling penting, kita sama-sama belajar buat nendaliin rasa kesel ama jadi orang yang sabaran buat dengerin cerita atawa penjelasan orang. Kalo kita gampang ngeri pas diomelin ampe bikin kita kaga tenang, kita bisa minta bantuan ama orang yang ahli, biar kita tetep waras.


Di sono rencananya nginep 3 hari 2 malem. Pas malem terakhir ngerencanain besokannya buat snorkelling. Pas lagi ngerencanain gitu, saya yang paling semanget buat ikut snorkelling itu. Ada temen yang nyaut, rada ngeri. Cuman, saya bilang kayaknya mah enak. Padalan mah saya juga belom pernah satu kali acan. Mutusin buat snorkelling di hari terakhir, biar bisa beresin tenda ama sekalian pulang. Pas besokannya, saya ama temen-temen naek perahu yang nuju ke tengah laut, tempat snorkelling. Hari sebelomnya udah semanget banget. Pas di atas kapal, mulai rada ngeri, cuman masih dilawan aja. Pas di tengah laut, udah siap pelampung ama pin buat nyelem, lama-lama makin ngeri. Nyoba turun dari kapal. Pas di dalem laut ternyata kagak ada keberanian. Rasanya badan kayak mau tenggelem, padahal pake pelampung. Badan muter-muter kagak karuan kayak minta tulung. Ada siapapun yang deket, langsung saya pegang tangannya. Pas udah deket tangga kapal, langsung pegangin tangga kapal, tapi badan rasanya kayak kebawa arus, rasanya kayak aer narik saya ke kolong kapal. Badan rasanya kayak melayang, muka disekep, lemes banget. Padahal, kata temen-temen yang berani turun ke laut, pemandangan di bawah laut itu cakep banget. Ada ikan ama terumbu karang yang bewarna-warni. Sayangnya, karena udah panik ngeri tenggelem, saya kagak bisa nikmatin pemandangan itu.


PUNDI Jènius adalah sêbuah program undian bêrhadiah nyang disêlênggarain rêsmi olèh Jènius dari Bank BTPN. PUNDI Jènius lagi bêrlangsung ampè bulan Sèptèmbêr 2022. Sêmuah nasabah Jènius nyang punya rèkêning aktip di aplikasi Jènius bêrkêsêmpêtan ngêdapêtin hadiah mênarik sêcara diundi bêrupa GarudaMiles dêngan total sebanyak Rp6.900.000,00 (ênêm juta sêmbilan ratus rèbu rupiah) ama hadiah utama dêngan total 20 (dua puluh) Vèspa Piaggio LX 125 i-Get. Caranyah go gampang, yakni tibang dêngan ningkatin saldo rata-rata di Jènius. PUNDI Jènius juga udah punya ijin dari Kêmêntêrian Sosial Rèpublik Indonèsia dan Dinas Sosial. Saban prosès pêngundiannyah go dilakuin sêcara kêbuka dan disaksiin ama pihak-pihak nyang bêrwênang.


Setiap orang pasti pernah mengalami kejadian yang menyedihkan, menyenangkan, hingga memalukan. Dan, pengalaman memalukan ntu biasanye bisa menempel lebih lama di ingatan. Bahkan, sering datang ke dalam pikiran secara tiba-tiba yang membuat kite merasa buruk. Momen memalukan memang sering kali sulit untuk dilupakan. Namun, bukan berarti kite kagak mungkin bisa melupakannye. Kagak diragukan lagi, membandingkan kejadian memalukan yang kite alami dengan yang orang lain alami akan membuat kite merasa lebih baik. Misalnye, saat kite ntu baru aje mengalami kejadian yang memalukan, ceritakan hal ntu tersebut pada temen kite, dan minta die menceritakan pengalaman memalukan yang pernah die alami. Setelah mendengar kumpulan cerita dari temanmu, kamu akan merasa bahwa ada orang yang memiliki pengalaman lebih parah darimu. Atau, setidaknye kamu menjadi sadar bahwa setiap orang pernah mengalami kejadian memalukan.


Urusan selak menyelak tuh udeh biasa di Indonesia, soalnye tuh pada kaga sabar trus kaga mau denger aturan. Padahal kan kalo kite nya kondusif kite bakalan cepet dilayanin ya, nah nyang paling sering buat ulah tuh ibu-ibu. Alesannye pasti gara-gara kaga bisa diri lama.Kalo soal penyakit mah jadi urusan nyang wajar karna pan emang udeh sakit, cuma banyak orang nyang tiba-tiba nyerobot tanpa permisi. Mau ditegor juga galakan tuh ibu-ibu. Jadi, males tuh berurusam ama orang nyang kaga punya rasa sanar gitu. Kalo diturutin tuh kite bisa ribut gede, ya pan kite nyang malu kalo berantem di tempat umum ya.


Sebagè Swinging Friends, guah ora bisa nahan kêgirangan wayah tau grup musik kêdêmênan guah rilis album baru bêjudul Home. Udah gonoh bakal ngêgêlar konsèr juga, langsung dah buru-buru cari tikèt. Konsèrnyah di Dago Tea House, 9 Januari 2015. Konsèp konsèrnyah dikêja sêkêrasan mungkin kèk lagi di rumah dèwèk. Yak, sêsuè ama judulnyah, Mocca Home Concert. Pênampilan pêrsonél Mocca sèsi atu pada makè pakèan rumah. Mpok Arina makè cêlêmèk, têrus Bang Riko, Bang Indra, ama Bang Toma makè cêlana pèndèk. Sêlama sèsi atu, mêrèka ngêbawain sêmuah lagu di album baru. Lagu paporit guah di album baru ênih adalah Stars in Your Eyes ama Changing Fate. Wayah sèsi dua, Mocca ngêbawain lagu-lagu dari album lamanyah. Rêsêp pisan dah nonton konsèr malêm onoh!


Dari pengalaman aye pernah ketinggalan bus, aye ampe rela nunggu berjam-jam di stasiun kereta api. Waktu itu aye lagi mo liburan bareng temen-temen. Namanya juga liburan waktu kuliah ya, jadi mesti cari tiket nyang murah meriah. Kebeneran kalo mau dapet tiket pagi harus nyang jam 5an, sebenernye bingung mao ke sono naek apaan soalnye kan kaga ada tuh kereta jam segitu udeh nyampe senen. Ya dari pada dapet tiket mahal, kite jabanin tuh. Berangkat dari jam 10 malem karena kegirangan mao ke luar kota barwmeng temen-temen. Dari jam 11 malem kite semua pad ngemper tuh di stasiun kereta api, untung tempatnye udeh bagus kaga kaya dulu.


Wadon kalo lagi hari pertama men keluar darahnya banyak bener. Sama kayak darah ikan ama dagingan, darah men juga seringannya amis yang ampe bikin enek. Kalo lagi mau kencing, kadang darahnya udah keburu keluar di celana pengganjel. Jadi, geli banget ngeliatnya. Kalo kencing, terus darahnya kelar bareng ama kencing, mau kagak mau berasa banget darah yang ngalir. Itu juga bikin baunya kagak enak banget. Nutup idung juga kadang bau amisnya masih keendus. Cuman, dibandingin itu darah nempel di celana pengganjel yang bisa bikin amisnya nempel, mendingan jia keluar pas kencing dah. Kadang, kita berasa banget kalo darah udah mau keluar. Nah, kita bisa buru-buru dah mabur ke kulem, sekalian kencing. Biar kagak ada darah yang nempel.


Namanye orang takut buat dioperasi mah wajar karna setiap orang nyang abis dioperasi kan kaga selamanye bisa sembuh. Banyak juga orang nyang kaga selamet abis dioperasi. Cuman kan beda-beda jenis penyakitnye ya. Kalo kite kaga deteksi penyakit dari sedini mungkin malah tuh penyakit nyang tadinye bisa sembuh cepet malah komplikasi gara-gara takut kalo jalan penyembuhannye di operasi. Kalo dokter udeh nyaranin operasi ya boleh tuh di kroscek ke 2 orang dokter tentang penanganan sakit nyang kite alamin. Kalo itu masih kaga percaya si, cuma ya bisa aja karna dokter kan juga manusia, jadi sewaktu-waktu ada kelirunye. Lagian kan kaga semua penyakit mesti operasi, kalo ada nyang tradisional ya bisa juga dicoba dulu.


Romannyah kêsêdihan datêng silih bêganti. Dinikmatin ajah dulu, sêtêlah kondisi êlu rada ngêbaèk, rênungin lagi kêsêdihan nyang êluh rasa. Tanyain pada diri dèwèk, apah sih nyang sêbênêrnyah ngêja êluh ngêrasa sêdih nyang bêgonoh mêndalêm? Apahkah èmosi onoh nongol têrkait kêilangan atau kêjadian nyang ngêja êluh ora bahagia? Atau ada hal laèn? Ngêrênungin ama ngêmahamin èmosi nyang êluh rasain bisa ngêbantu êluh ngêlawan rasa sêdih. Tapi, ontong sampè malah jadi ngêhakimin diri êluh dèwèk. Ingêtlah bahwa kêsêdihan adalah bagian dari kêidupan dan sêlalu ada hikmah dalêm saban situasi nyang êluh alamin. Optimislah ngêjalanin idup. Dêngan optimis, kita bakal lêbih sêmangêt buat bêribadah, bêgawè, ama ngêlakuin hal-hal bêrmanpaat laènnyah.


Selain itu, ada pula kondisi lainnya yang bisa menyebabkan panic attack, seperti: mengalami trauma atau pengalaman yang membuat diri sangat tertekan, konsumsi kafein, alkohol, dan NAPZA. Kondisi yang membuat penderita cemas dan tidak nyaman, misalnya menonton film horor dan mengalami turbulensi dalam pesawat. Perubahan tertentu pada fungsi otak, Panic disorder sebenarnye ntu merupakan payung besar yang melingkupi 6 macam gangguan psikis, ya ntu, generalized anxiety disorder (GAD), serangan panik atau panic attack, obsessive-compulsive disorder (OCD), Fobia, social anxiety disorder, post-traumatic disorder (PTSD). Namun, saat bahaya tersebut usai, biasanye gejala kepanikan juga akan menghilang. Kepanikan kini tergantikan oleh rasa lega karena kita berhasil melewati krisis dan kembali melanjutkan hidup. Hal ntu sangat berbeda dengan panic attack.


Rumah kalo berantakan rasanye sumpek bener dah. Barang seabrek abrek bertebaran dimane-mane, rasanye kaga enak dah liatnye di pandang mata kite. Di rapihin dah ntu rumah yang udeh berantakkan banget. Abis ntu kite rapihin sampe serapih-rapihnye. Tapinye karena kebanyakkan barang, akhirnye kite sempilin barang dimane-mane sampe akhirnye suka kaga engeh ntu barangnye ditaro dimane. Sewaktu ntu lagi nyari barang yang mau dipake eh akhirnye kaga nemu nemu, udeh diubek ubek kaga nemu ntu barangnye. Akhirnye dicari terus ntu barangnye udeh ditemuin rasa ati girang bener dah, lega rasanye. Ya gitu dah kalo naro barang kagak rapih pusing pala, tapi sekalinye kalo rapih bener disempil sempilin akhirnye kelupaan, intinye makanye jangan nimbun barang kebanyakkan.


Walaupun kite harus jujur ama orang nyang punya bau badan tapi kite tuh kaga boleh nyebar aib orang laen. Kalo aib orang laen bisa kite tutupin pasti orang juga bakalan nutupin aib kita. Kalo die udeh kasih tau trus yauda tahapnye ampe situ aje. Jadi, kaga usah lagi nyebar kabar berita kemana-mana lagi. Emang sih bergosip tuh nilmat ye cuman kite kadang juga kaga sadar udeh ngelampauin batas. Kalo orang nyang denger jadi malu kan kite kasian, kite bisa mikir kalo kite diposisi die bakalan begimane. Jadi, kalo kite udeh berbuat bae bisa dukung temen nyang punya masalah ama bau badan tugas kite ampe situ aje.


Kêdatêngan sêrangga dalêm rumah puguh amat ngêganggu aktipitas. Ora tibang onoh, kêhadirannyah bisa ngêja rumah ngêjadi kurang rêsik ama kêliatan jêmbêr. Ora jarang, sêrangga juga bisa nyêbabin pênyakit. Garêm, bahan nyang tuman digunain dalêm masakan ênih têrnyata bisa ngêbantu ngêgêtak sêrangga. Kêbukti, masakan bêrcita rasa asin ama bêgarêm tinggi ora bakal ngundang datêngnyah lalêr. Nah, kalu êluh pèngèn rumah êluh bèbas dari sêrangga, garêm bisa êluh jadiin solusi dêngan nyêmprètin aèr garêm pada daèrah nyang rawan didatêngin sêrangga sêpêrti têmpat sampah atau têmpat laènnyah. Garêm juga bisa êluh gunain sêbagè campuran wayah lagi ngêpèl ubin, ngêrêsikin, ama ngêlap mèja. Cobain dah!


Pêrkawinan Kaèsang Pangarêp amè Èrina Gudono lagi santêr diomongin wargènèt. Kagak tibang pêjabat dalêm nêgêri ajè nyang diundang buat ngadirin acarè sakral Kaèsang Pangarêp amè Èrina Gudono êni, sêjumlèh sêlèbritas papan atas gè milu hadir dalêm akad pêrkawinan nyang bêrlangsung di Slèman, Yogyakarta. Salèh atu artis nyang datêng di akad Kaèsang Pangarêp amè Erina Gudono adalah Irfan Hakim. Di momèn bahagiè Kaèsang Pangarêp amè Erina Gudono êni rupènyè Irfan Hakim ngalamin kêjadian ngêjêngahin nyang bisè diè ingêt sêumur idup. Wayah ntu, Irfan Hakim èmang sêngajè ngêrêkam momèn buat kontèn di kanal YouTube-nyè. Dalêm pidio ntu Irfan Hakim nyampêrin sêsêorang nyang diè kirè sêbagè Kaèsang Pangarêp, padahal nyatènyè nyang diè sampêrin adalah Gibran Rakabuming Raka. Dêngan polosnyè Irfan Hakim nyêbut abang Kaèang Pangarêp dêngan sêbutan ‘pêngantèn’.


Zaman lagi sekolah menengah ke atas putih abu-abu, punya sahabat konco kentel bangett, kite deket banget sampe lulus sekolah. Pas kuliah jadi terasa jauh, gatau kenape ntah aye yang memulai bikin temen aye ganyaman atau bagaimana. Jujur aye sayang banget sama temen aye yang satu ntu, perpisahan sama die kerasa berat dan sedih banget. Tapi ya ntu lah idup mau begimane lagi, mungkin die udeh sibuk banget, atau aye bikin salah yang aye kaga nyadar, atau udeh kaga nyaman, atau udeh kaga nyambung. Awal-awal kerjaan aye nebak-nebak terus, sampe akhirnye aye memberanikan diri buat nanyain hal tersebut. Tapi yaudeh dah tuh mau begimane lagi lama-lama aye bisa menerima kenyataan ntu.


Merupakan cara penyembuhan orang yang trauma tenggelam dengan memberikannye sugesti yang dilakukan oleh seseorang yang ahli dalam bidang tersebut yang kerap disebut terapis. orang yang trauma tenggelam oleh terapis diberikannye semacem sugesti pada alam bawah sadar seseorang tentang ape yang ditakutinye tersebut. Merupakan cara penyembuhan dengan mendekatkan penderita tersebut kepada air yang ditakutinye. orang yang trauma tenggelam untuk memulai cara ntu dibutuhkannye rasa percaya diri, kesabaran, dan keinginan untuk sembuh yang besar, namun tentu aje harus dimulai secara perlahan. Dengan cara penyembuhan dengan memutar kembali kenangan awal mula penyebab dari permasalahan ntu, orang yang trauma tenggelam akan dijadikannye dasar oleh para ahli untuk memulai terapi pengobatan atau penyembuhan terhadap trauma tenggelam.


Perguruan tinggi negeri sebenernya sama, nyang bedain tuh cuma tujuan kite. Tujuan kite tuh apa si kuliah, apa emang cuma mao ngikutin temen ato emang dapet pendidikan nyang lebih tinggi lagi. Percuma tuh kite masuk Perguruan Tinggi Negeri tapi niat cuma buat pamer ama kaga bener-bener tuh buat ngikutin pelajaran. Menurut pendapat aye semua perkara tujuan, kalo tujuan baik juga hasilnya bakal bae kok. Suksesnye seseorang juga kaga mudu harus die lulus dari kuliah, banyak orang nyang kaga lulus kuliah tapi bisa sukses, jadi semua itu gimana tujuan ama niat kite, jadi jangan pernah ngerasa sedih apalagi rendah kalo kite kaga lulus dari universitas.


Pergi ke suatu tempat pusat belanja, ape lagi tempat pusat belanjanye yang lumayan mewah, jadi biasanye yang ke ntu tempat kalangan ke atas. Kaga mungkin atau kaga jarang kalo kaga ketemu artis. Waktu ntu lagi jalan-jalan ke senayan city pas lagi jalan-jalan ke ntu mall, jalan deh ke salah satu toko pakaian namanye uniqlo. Lagi jalan sendirian, sembari ngeliat-ngeliat, pertamanye lagi jalan nengok-nengok terus kaya sekelibat ko kaya kaga asing, akhirnye selanjutnye jalannye aye pelanin biar orang yang di belakang jadi jalan duluan di depan aye, nah pas udeh jalan di depan aye langkah selanjutnye aye ikuttin dari belakang sampe ntu artis nengok, eh pas die nengok aye baru sadar ternyata die artis Tara budiman die pergi sama istrinye. Tapi aye kaga samperin liatin aje dari jauh, ternyata aslinye beninh banget dah layaknye artis.


Sêbagè manusia nyang idup lêbih lama ama ngêrasain kêkêcèwaan lêbih banyak, orang tua bisa ngêjadi têmên diskusi nyang ngasih pêrspèktip nyang mungkin ora dipikirin bocah sêbêlonnyah. Orang tua bisa ngajak bocah bêrdiskusi têntang alêsan nyang ngêja mêrèka kêcèwa. Cobalah buat ngêgali hal-hal positip ama nyang masing bisa dilakuin dari situasi nyang lagi mêrèka alamin. Wayah orang tua pèngèn nyoba ngasih pêrspèktip atau idè pênyêlêsèan masalah, pastiin bahwa bocah udah sêlêsè nyampèin pêndapêtnyah dan udah siap nêrima pêndapêt orang tua. Hindarin buat ngêja alêsan, janji manis, atau ngêkritik orang nyang ngêcèwain mêrèka karna bisa bêrakibat bocah mangkin ngêrasain hal nègatip pada orang onoh.


Selaen miara ayam, emak ama baba juga sempet miara bebek ama entok. Yang kita tau, bebek ini kalo makan emang kayak orang kekejek. Makanan yang ditaro mangkok buat jia makan langsung amburadul semrawutan ke mana-mana. Badannya yang kagak bisa anteng pas makan, bikin banyak makanan nyisa di jalanan. Bekasnya ini sering bikin bau kagak enak juga. Ditambah jia sering banget maen ke got. Bisa jadi, jia kata mah ke got itu jia mau mandi. Padahalan mah kalo abis dari got badannya tambah dekil. Baunya makin bentek. Belom lagi kalo jia berak, rasanya geli banget, pengen kabur. Kagak pengen lama-lama deket ama itu bebek.


Saat aye masih kecil aye selalu di ajarin sama enyak aye buat belajar yang bener. Bener-bener kaga dikasih ampun sama sekali sama emak aye, ditempa buat belajar yang bener kaga pake males-malesan. Hampir tiap hari aye di kasih soal-soal pelajaran buat aye pelajarin, jadi kaga nunggu ulangan doang aye belajar, tapi hampir saban hari aye belajar. Jadi kalo pas waktunye ulangan maksudnye enyak aye ya kaga kaget lagi ngerjainnye yekan. Dengan kekuatan doa dan usaha, atas izin Allah dikasih gampil dah tuh tiap ngerjain ulangannye, dapet nilai yang bagus juga, bikin seneng orang tua rasanye lega dan bahagia bener dah kalo kite bisa nyenengin orangtua.


Entomofobia yang parah dapat berdampak besar pada kehidupan sehari-hari. Pengidap mungkin kagak ingin berjalan-jalan di luar, bertemu teman di taman, atau membawa anak ke taman bermain. Hanya berpikir tentang melihat serangga ketika meninggalkan rumah dapat menyebabkannye kecemasan yang luar biasa. Bahkan, pengidap mungkin memutuskan untuk berhenti keluar rumah sama sekali. Beberape orang dengan entomophobia mengalami serangan panik. Serangan ntu dapat menyebabkannye detak jantung yang cepat, dan nyeri dada nonkardiak, atau gejala serangan jantung. Serangan panik yang kagak terkendali, dan kekhawatiran terus-menerus dapat menyebabkannye gangguan panik. Kagak ada cara yang bisa dilakukan untuk mencegah ketakutan berlebihan terhadap serangga. Pengidap hanya bisa melawan ketakutan tersebut dengan bantuan dari tenaga ahli secara bertahap.


Pas Orlan balik ke kamarnye, ya entu kamarnye yang ade di apartemen bareng temen-temennye, Orlan kaget bener karena ade laptop yang udeh die incer sejak awal taon dan die lagi nabung buat beli entu laptop! Die langsung ambil entu laptop dan ke luar kamarnye. Abis entu die langsung nyamperin temen-temennye yang lagi maen games di ruang tengah. Pas die tanya entu punya siape, kagak ade yang tau. Setelah Orlan capek-capek neleponin keluarganye yang ternyate pade kagak tau juga, barulah temen-temennye ngaku entu dari mereka. Jelas aje Orlan kaget tiba-tiba dapet hadiah kejutan! Udeh mane hadiah kejutannye entu laptop yang udeh die incer lama pula!


Udeh di pasangin ntu tulisan [spanduk], larangan buat kagak buang sampah sembarangan. Dulu juga pernah di pagar bambu tapi masih pade ngeyel buang sampah di ntu tempat juga. Die juga mengatakan pemerintah desa udeh menghubungi pihak Dinas Lingkungan Hidup dan Kehutanan (DLHK) Klaten untuk meminta bantuan pengadaan alat transportasi pengangkut sampah. Buat mengangkut semua sampah biar kaga numpuk jadi sumpek, bau, dan juga jadi sumber awal penyakit juga kalo dibiarin ntu sampah pade numpuk ape lagi di tengah-tengah pemukiman. Selain ntu sampah yang numpuk apelagi masuknye kali, hal ntu bikin timbulnye jadi banjir, jadi masalah baru lagi buat lingkungan yekan.


Sêorang wadon di Pangkalan Bun, Kabupatèn Kotawaringin Barat ngêrasa kêngêrian lantaran diintilin orang ora dikênal wayah pulang gawè di sêputêr jalan dalêm kota Pangkalan Bun, Minggu, 31 Juli 2022 sêkitar jêm 11 malêm. Diah nyadar diintilin ama dua orang pêngêndara montor wayah bêrada di lampu mèrah simpang êmpat Hastarini atau Jalan Ahmad Yani, Kêlurahan Baru, Kêcamatan Arut Sêlatan. Diah diintilin ama dua pêngêndara montor ampè Jalan Iskandar, têpatnyah di dêpan Kantor Kêlurahan Madurejo. Karna ngêrasa ngêri, diah go ngêdologin kêndaraannyah wayah bêrada di dêpan Barata Pangkalan Bun. Wayah onohlah kêdua pêngêndara nyalip kêndaraannyah. Diah ngêrasa kuwatir kalu kêdua pêngêndara montor nyang ngintilinnyah onoh bakal bêrbuat jahat sêpêrti ngêbègal atau bêrbuat kriminal laènnyah.


Aye kadang heran knapa laki aye tuh kalo pake celana tuh sering banget robek di bagian selangkan. Padahal celana nyang dipake juga kaga begitu ketat. Namanye laki kan suka teledor ye, kalo kaga disiapin die suka ngambil celana sendiri, ya kan kalo laki kite tau suka asal bae ngambil celana. Pas nyampe kantor teryata baru ngeh celana nyang dia pake tuh robek. Pas pulang die cerita malu banget karna baru sadar pas mau pulang dari kantor. Sejak itu aye rajin tuh pisahin celana nyang udeh robek trus di bawa ke tukang jait, biar tau-tau kaga dipake kan kasian malu kalo orang liat.


Sewaktu zaman kuliah, pas udeh semester akhir kan tuh di suruh buat skripsi ye. Abis ntu yaudeh dah tuh buat dah tuh ntu skripsi sebagai tugas akhirnye yang ditugasin sama pihak kampus. Di bimbing oleh dosen untuk menyelesaikan skripsi tersebut. Mikir-mikir ampe bingung dah mau bahas ape, akhirnye bahaslah tentang batik. Gatau kenape emang udeh demen aje bawaannye sama batik. Karena biar aye gampang juga buat penelitiannye, misalnye buat nyari sumber gitu ye. Yaudeh aye bahas lah batik di Cirebon, biar aye gampil mondar mandir udeh ada rumah keluarga yang bisa diinepin, jadinye kan jaga repot dan keluar uang banyak. Sama selain itu suka juga sama suasananye kota Cirebon. Yaudeh ke Cirebon neliti tentang Batik. Hal yang bikin girangnye di kasih kesempetan buat ngerasain ngebatik pas lagi di kampung batiknye, sunggu bahagia banget.


Elu pernah dapet kejutan? Ape yang elu rasain? Seneng? Bahagia? Kaget? Atau malah kesel? Nah kalo si Orlando katenye pas die umur 24 taon, die pernah dikasih kejutan ulang taon yang bikin die kaget, marah, kesel, tapi juga seneng bener. Jadi kejutan ulang taonnye entu si Orlando dibuat panik karena banyak masalah sama temennye. Ade aje temen yang ngomelin die. Terus pas udeh capek dan pulang ke apartemennye, ternyate key card-nye die ilang. Terus pas ke meja informasi dan dapet cadangan, pas masuk tiba-tiba aje udeh rame bener sama temen-temennye. Ternyate mereka ngasih kejutan ulang tahun ke Orlando. Jelas aje Orlando kaget karena entu kejutan ulang taon.


Ketika perusahaan sedang oleng, dan mengambil keputusan untuk PHK para karyawannye udeh kaga ada jalan lain selain menerima kenyataan yang pait dalam idup kite, dan kite tetep harus menjalaninye dengan suka duka. Hal yang terbaik ketika kita di posisi tersebut adalah sebaiknye semasa kite kerja kita jangan terlalu santai, kite harus membayangkan hal-hal yang pait yang bisa aje terjadi misalnye di PHK secara tiba-tiba. Maka dari itu, pentingnye kita sedia payung sebelum ujan, misalnye kita punya usaha sampingan selain kerja di kantor, biar kita kena permasalahan ntu kite kaga terlalu stress dalam menyikapinye. Misalnye kita sembari kerja, sembari jualan ganyeman, atau baju, kan enak tuh pasar kite juga luas, kite bisa tawarin temen-temen kerja kite, atau konsumen kite di kantor. Pokoknye saat kite terkena musibah hal yang menyedihkan di PHK oleh kantor kite udeh siap karena punya usaha lain, sembari nyari kerjaan lagi pastinye.


Pada saat selesai sekolah menengah ke atas atau putih abu-abu. Kite di adepin dua pilihan, antara kuliah atau nyari duit, ada yang orang tuanye yang nentuin anaknye harus begimane, ade juga anaknye sendiri di kasih kepercayaan sama orang tuanye buat milih mau lanjut kaya gimane. Bahkan bejibun orang tua juga yang malah nyuruh anaknye lanjut sekolah di luar kota bahkan luar negeri, katanye maksudnye biar anaknye jadi mandiri bisa ngurus dan tanggung jawab sama idupnye sendiri. Tapi sebenernye ade beberape anak yang jadinye pade girang bisa bebas dari orang tua, tapi banyak juga anak yang malahan pade sedih, dan takut tinggal terpisah sama orang tuanye. Hidup sendiri bagi ntu anak kaga enak, kesepian, suka tiba-tiba kaya ngerasa takut, apa-apa sendirian merasa sedih rasanye, ape lagi kalo sebelumnye suasana rumahnye selalu rame.


Temen aye si Rina tuh dulu sempet nengokin aye lahiran, pas die maen tuh kebeneran anak aye tuh gumoh. Pas liat begitu si Rina tuh nunjukin banget kalo die ngerasa jijik ama muntahan anak aye, ya aye kan sempet kesinggung ya karna tiap orang tua tuh pasti ngurusin kotoran anaknye sendiri. Aye bilang ke dia kalo die nanti juga ngerasain hal nyang sama ama nyang aye rasain. Eh bener aje pas die punya anak kebiasaan jijian die tuh kaga berubah, kalo anaknye gumoh gitu die kaga mao bersihin sendiri, karna masih jijik die ama muntahan orang, untung aje die ada nyang bantuin pas ngurus anak.


Tini pindah ke suatu tempat yang mayoritas entu beda ras sama dirinye dan orang-orang dari daaerah asalnye. Mayoritas entu orang di daerah entu kulitnye cerah, beda sama Tini dan orang-orang dari rasnye yang punya kulit gelap, tubuh gede, bibir tebel, rambut keriting, dan idung yang lebar. Sementara entu, mayoritas orang-orang di daerah barunye Tini entu puting, ramping, mancung, dan bibirnye kagak tebel. Pas mulai sekolah, Tini dihina karena ciri-ciri rasnye entu menurut mereka jelek. Tini pun marah karena udeh dihina ciri-ciri khas punya rasnye dijadiin bahan hinaan sama mereka. Tini marah karena adenye singgungan terkait SARA. Padahal Tini kagak salah.


Mengalami situasi yang memalukan ntu dalam hidup sungguh kaga nyenengin. Pengen dilupain tapi malah keinget terus. Misalnye ntu salah masuk ke toilet, seperti yang dialami ibu satu ntu. Momen ntu terekam dalam sebuah video viral di TikTok yang diunggah akun @theqeel. Dalam tayangan tersebut, dua orang lelaki sedang terlihat di depan cermin sebuah toilet khusus lelaki yang berada di sebuah pusat perbelanjaan. Saat sedang memeriksa dirinye ntu di cermin, tiba-tiba aje seorang ibu keluar dari toilet di belakangnye dengan wajah tenang seolah-olah kagak ada yang terjadi. Tentu aje lelaki tersebut terkejut. Ape lagi perempuan paruh baya ntu keluar toilet tanpa melihat ke kiri dan ke kanan. Die berjalan cepat, seakan akan kagak menyadari bahwa die memasuki toilet yang salah.


Kêbanyakan prilaku ngèjèk pisik ênih dialamin ama bocah nyang mulè bêranjak rêmaja, bahkan pêlakunyah bisa jadi adalah orang tua dèwèk. Wayah bocah ngêrasa disêrang karna kondisi pisiknyah, sêbaèknyah ajak bocah bêdiskusi sêcara logis. Orang tua juga dianjurin nanêmin pontên kêbêragêman pada bocah, yakni bahwa saban orang punya ciri pisik nyang bèda-bèda. Ênih bêrguna buat ngajarin bocah biar baè-baè dalêm ngomèntarin pisik sêsêorang. Wayah ngêriung barêng kêluarga gêdé, sêring mêrèka bêkomèntar têntang hal apah go mulè dari ujung kaki ampè ujung kêpala. Sêbagè orang tua wajib buat ngêrangkul bocah. Sêsêkali bocah juga bisa ngêbalês komèntar pêlaku pêngèjèk pisik dêngan cara alus. Misalnyah, “Iyak nih guah gêmbrot, tapi ora tau ngapah justru karang guah ngêrasa lêbih boto."


Kadang, setelah orangtua menyadari bahwa dirinye telah melukai anak lewat bentakan atau pukulan, mereka jadi memperlakukannye ntu anak dengan spesial karena merasa bersalah. Rasa bersalah wajar aje muncul di saat-saat seperti ntu. Namun, jangan sampai rasa bersalah ntu membuat kite jadi segan mengingatkan anak. Jika anak berbuat salah, tetap perlu memberi tahunye bahwa apa yang die lakukan ntu salah. Jika anak kecewa karena tidak bisa mendapatkan yang die inginkan, tetap perlu memberinye pengertian agar die dapat memahami situasi. Jangan membenarkan perilaku buruknye, atau menurutinye karena merasa bersalah. Tindakan seperti ntu kagak akan baik untuk perkembangannye. Jangan sampai orangtua bersikap longgar karena anak pernah mengalami trauma. Sebagai orangtua, tugasnye ntu untuk mendidik anak akan terus berjalan. Jadi, tetaplah didik anak seperti yang seharusnye die dapatkan. Hanya aje, dengan cara yang lebih dapat diterima anak. Kagak dapat dipungkiri, sulit bagi orangtua untuk selalu menahan emosi ketika melihat anak berperilaku kagak baik. Oleh karena ntu, ketika kita sebagai orangtua kelepasan marah, atau memukul anak, ada baiknye kite segera perbaiki hal ntu agar luka yang kite berikan kagak berkelanjutan sampai die dewasa.


Setelah mengikuti aneka macem seabrek berbagai macem pelatihan khusus ntu terkait keselamatan, aye secara perlahan, dan bertahap memahaminnye, menerapkannye ape yang udeh aye pelajarin dalam kehidupan sehari-hari, salah satunye ya ntu menyiapkannye alat-alat, dan obat-obatan P3K di rumah, dan secara rutin mengecek kadaluarsanye. Selain ntu juga, di rumah aye menyiapkan satu tas emergency dimane di dalamnye ntu ada berbagai kelengkapan emergency seperti alat P3K, alat penerangan, dokumen identitas, air minum, makanan dengan jangka kadaluarsa lama, lilin, korek api, pakaian ganti, handuk, selimut, pampers untuk anak, dan lain sebagainya. Aye juga secara bertahap membagi pengetahuan aye tentang kesiapsiagaan bencana dan P3K terkait.


Para siswa MAN 4 Sleman kompak memunculkannye keributan di halaman madrasah usai Penilain Akhir Semester (PAS) perdana, Senin (28/11/2022) selesai dilaksanakannye. Situasi hening ntu karena sebagian siswa udeh pulang, mendadak menjadi gaduh. Suara gebrakan dan pertengkaran memicu semua guru yang sedang berada diruangan serta merta berhamburan menuju sumber pertikaiannye. Bapak-bapak guru serta satpam segera melakukannye aksi tindakannye pencegahan perkelahiannye.  Puncaknye, ada salah satu siswa yang berakting terjungkal hanya karena didorong mundur oleh salah satu guru. Semua guru yang menyaksikannye panik, dan berteriak.   Namun, suasana berubah ketika serombongan siswa keluar dari sebuah ruang kelas membawakannye buket bunga besar berwarna pink diiringi lagu ‘Terima Kasih guruku’. Seiring dengan dibentangkannye spanduk bertuliskan ‘Selamat Hari Guru’. Para guru pun kemudian tersenyum haru, sadar kena prank oleh para siswa.


Kalo kita lagi jalan-jalan ke mol itu biasanya bakal ngeliat mana weseh buat laki ama yang buat wadon. Kalo kagak ada tulisan, ada gambar yang jelas, kayak gambar orang pake androk atawa pake celana. Cuman, waktu itu pernah masuk ke mol yang wesehnya kagak ada tulisan ama gambar yang jelas. Kayak cuman ada logo aja. Waktu itu kagak tapi idep maksud lambangnya apa. Keadaannya juga lagi sepi. Lantaran udah kebelet, langsung masuk aja dah nebak-nebak. Pas nyampe di dalem, kaget banget ada yang lagi kencing bediri di tempat kencing buat laki. Orang yang lagi kencing juga kaget banget ngeliatnya. Pas jia nengok langsung malu. Langsung bilang maap, terus langsung pegi.


Sampah yang bejibun bercampur kotoran manusia berserakan di jalan. Beberape hewan ternak seperti kambing berkeliaran mengais ganyeman di antara ntu hamparan sampah di pemukiman liar ntu tersebut. Ketika Liputan6.com berkunjung, aroma busuk langsung menusuk hidung. Seperti ntulah gambaran saat berkunjung ke Kampung Baru, RW 17 Muara Baru, Penjaringan Jakarta Utara. Pada lahan milik salah satu BUMN ntu, berdiri hunian semi permanen di antara gudang-gudang milik perusahaan. Temboknye ntu terbuat dari kayu, sedangkan, atapnye menggunakan seng. Udin (49) dan Sugianti (45) adalah salah satu pasangan suami istri yang tinggal di lokasi ntu sejak dua tahun yang lalu. Udin kagak merasa jijik melihat sekeliling rumahnye dipenuhi berbagai macam sampah. Die justru heran dengan mondar-mandirnye wartawan ke lokasi ntu tersebut. "Dari kemarin udeh bejibun wartawan yang kemarin. Tadi pagi aje ada dua wartawan televisi," celetuk Udin.


Laron adalah bagian awal dari saban siklus idup rayap atau  wayah kasta rayap udah siap buat rèproduksi ama ngêbangun koloni baru. Laron kêcit sêring ditêmuin têrbang ngêrubungin sêbêlon ama sêudah ujan turun. Rayap têrbang umumnyah têrbang ngêrubungin sumbêr cahaya sêpêrti di bawah lampu rumah ama lampu jalanan sêbêlon akhirnyah ngêdarat di tanah ama ngêlêpasin sayapnyah pêranti bêkêmbang biak ama ngêdiriin koloni baru. Sayangnyah, banyak orang nyang ora nyadarin bahwa nongolnyah laron ora tibang ngêganggu sêlama musim ujan, tapi lêbih dari onoh, ngêliat laron nyang têrbang ama ngêrubungin cahaya mêrupakan tanda awal nyang khas bahwa ada rayap nyang bêrada di rumah atau dêkêt rumah êluh.


Dipêrcaya punya harga jual tinggi, ora sêdikit orang masing sêring bêburu harta karun barang pêninggalan jaman dulu. Onohlah sêbabnyah sêring ditêmuin sêgêlintir orang nyang bêrusaha nêmuin harta karun pêninggalan jaman kuno di Indonèsia. Kalu êluh têrtarik bêburu harta karun nyang ada di Indonèsia, pastiin ora mênêng-mênêng ngêbawa pulang ama nyêmbunyiinnyah. Pastiin sigrah aduin kêpada nêgara. Soalnyah, sêluruh pêncarian ama pênêmuan harta karun atau bênda cagar budaya di Indonèsia dilindungin undang-undang, yakni UU Nomor 11 Taun 2010 tentang Cagar Budaya. Olèh sêbab onoh, kalu êluh tanpa sêngaja nêmuin harta karun, ada baèknyah sigrah aduin kê pihak bêrwajib sêsuè dêngan UU nyang bêrlaku. Hal ênih bêrtujuan pêranti ngêlêstariin bênda pêninggalan sêjarah masa lalu nyang mungkin masing kêkubur di bêrbagè daèrah di Indonèsia.


Zaman sekarang kan udeh tau tuh bobok pin orang, rumah orang, ato hp orang. Buar orang-orang nyang belajar tentang teknologi ada baenya di gunain bae-bae. Jangan ampe kepinteran nyang dipunya tuh bisa jadiin kite orang jahat nyang bisa ngehalalin berbagai macem cara. Kite inget aja, nanti kaga bakal berkah tuh duit. Apalagi kalo udeh punya keluarga, banyangin dah keluarga makan dari duit nyang haram. Kepinteran nyang kite punya seharusnye digunain buat bantu orang lain. Ajarin orang laen nyang kaga paham teknologi biar jangam ampe tuh kena tipu. Nah, kalo begitu pan jadinye ilmu nyang kite punya tuh bermanfaat trus kebaikannye tuh nyampe ke anak cucu kite pasti.


Ngerasa gagal dalem hidup tuh dirasain pas kite udah dewasa, makin banyak tuntutan hidup dan mulai nyelesain masalah sendiri. Awal-awal cari pekerjaan tuh kaya udeh mau nyerah karna harus berjuang ndiri tanpa bantuan dari mana-mana. Dukungan dari orang tua ama keluarga paling nyang bikin terus bangkit, cuma ketika gagal lagi dalem tes masuk kerja ya terpuruk lagi. Padahal ngerasa udeh belajar biar bener, trus lulus kuliah juga kaga ngaret, udeh gitu juga aktif ama kegiatan kampus trus masih aje ditolak. Apalagi liat temen tuh udah ada beberapa nyang kerja jadi makin takut tuh buat keluar dan ketemu orang, takut ditanya-tanya hal nyang kaga mao aye denger.


Kalu dalêm diri êluh sêlalu nongol rasa ngêri ngêcèwain orang laèn, bêrikut lima tips buat ngatasin rasa ngêri onoh. Pêrtama, lakuin hal nyang bêrada di luar jona kêrasan êluh. Bêrada di jona kêrasan èmang cakêp, tapi kalu kêbangêtan kêrasan êlu bakal têrus bêgulêt ama pikiran dan rasa ngêri. Kêdua, êluh kudu mahamin nyang têrjadi pada diri êluh atau hal nyang êluh lakuin. Misalnyah, ngêtauin alêsan êluh ngêrasa ngêri atau hal nyang ngêdasarin kêngêrian dalêm diri êluh onoh. Kêtiga, amat pênting buat ngêja batêsan-batêsan nyang ngatur idup, khususnyah dalêm sêgi èmosional. Kêêmpat, ontong pêrnah ngambil puyêng ama rèaksi nyang orang kasih. Têrakhir, yakinin lagi diri êluh. Hal ênih bisa dimulè ama ngênalin diri êluh dulu, têrus pahamin pontên-pontên dari kêidupan êluh.


Ngêliat sêbagian banyak têmê udah punya pasangan, mungkin bakal ngêja êluh ngêrasa sêdih. Wayah têmên êluh rèpot ama pasangannyah, justru êluh lagi dèwèkan. Daripada sêdih, ngapah ora êluh rayain ajah kêidupan dèwèkanluh? Têmên bisa ngêjadi pêmêcah rasa sepi paling manjur. Êluh bisa ngêlakuin hal-hal nyênêngin ama mêrèka. Idup dèwèkan ora murun êluh kudu dèwèkan saban waktu. Kapan go êluh ngêrasa sêdih ama kêsêpian idup sêndiri, pênting ngambil kêputusan pêgi jalan-jalan kêluar rumah. Êluh bisa nyaba kê têmpat nyang dipèngèn, misalnyah kêdèi kupi atau tibang jalan-jalan di taman. Bêrada di sêkitar orang, bahkan orang yang ora êluh kênal, bisa ngêja êluh ngêrasa lêbih baèk.


Kêrêsikan jamban ngêjadiin paktor pênêntu kêrêsikan rumah atau têmpat tinggal. Tapi, sêring kali sêsêorang dikêja jêmbêr kalu jamban nyang dirêsikin cêbrik. Mêski bêgonoh, mao ora mao, jamban têtêplah kudu dirêsikin. Pêrtama, gunain sarung tangan karèt sêbêlon ngêmulè kêgiatan pêrêsikan jamban. Sêlanjutnyah, sêmprèt sêluruh bagian jamban dêngan caèran pêrêsik kê seluruh bagian jamban. Bagènin sêjênak, lalu rêsikin dêngan sikat jamban. Bêrikutnyah, topo sêluruh pêrmukaan jamban dêngan anduk kêrtas dimulè dari bagian nyang paling atas. Ganti anduk kêrtas sêcara bêrkala wayah ngêlap pêrmukaan jamban. Kêmudian têkên pêncètan pêranti ngêbilas sêluruh arèa mangkok jamban. Posisiin sikat jamban dêkêt ama kucuran aèr biar sikatnyah milu kêbilês.


Kalo barusan mobil sedan sewaan. Kali ini soa mbil tronton. Jamannya sekolah itu sering banget ama kegiatan di luar sekolah. Namanya masih pelajar, nyari pengangkut yang murah, cuman bisa ngangkut banyak murid di dalemnya, akhirnya, mutusin nyewa trek tronton. Selama perjalanan, ada macet ngedadak sekitar 3 ampe kali. Pas lagi begitu, rem yang dipake jadi sering banget. Udah gitu, sempet macet di turunan. Keseringan nahan rem ampe keras gitu, bikin remnya cepet loncer. Pas udah mau deket, trontonnya beneran ngalamin rem berasa loncer. Untungnya, jalanan di sono mulai lega, kagak macet. Jadi, pas udah deket sampe, sopirnya muter lagi. Biar bisa ngambil aba-aba berenti dari jarak jauh pake rem tangan ama dibantu minta tulung ama orang yang bisa turun. Terus, naro atawa apaan aja buat ngeganjel bannya. Syukur banget bisa nyampe sono selamet.


Udeh seminggu enih, Doel ngerase kek perutnye nyut-nyutan bae. Bukan sakit perut kek biasenye, perihnye kek nyit-nyit dan kagak kelar-kelar. Awalnye die masi bise nahan bari mikir kalo enih cuman sakit perut biase. Cuman, gegare udeh semingguan, die akhirnye nyerah juge terus ngadu ke Enyak bari dah mao pingsan. Enyak ame Babeh nyang panik, langsung ngebawa Doel ke rume sakit. Abis diperikse gonoh-ginih, ketauan, dah, kalo Doel ternyate ngidep radang usus buntu, ato nyang lebi dikenal sebage usus buntu. Mao kagak mao, kate dokternye, enih kudu dioperasi. Doeng! Jantung Doel kek copot turun ke bawah begitu dengernye. Operasi?! Katenye ke dokter, kagak terime. Hadu, ngebayangin kudu disuntik ame badannye dibelek-belek aje Doel ude lemes banget. Padahal, operasinye baru besok malem, tapi dari karang Doel udeh degdegan, panik parah, badannye panas dingin, ame mikir nyang kagak-kagak. Enyak ame Babeh sibuk nenangin enih bocah lanangnye. Takut bole, cemen jangan! Kate si Babeh. Denger, tuh, Doel!


Motipasi bêlajar mêrupakan paktor pênting dalêm kêgiatan bêlajar nyang bisè bêrasal dari dalêm atau luar siswa. Kêbêradaan pêrguruan tinggi nyang bêrada di sêkitar siswa nyang bêkaitan ama lingkungan dan intêraksi siswa go ora kalah pênting karna sêdikit banyak bakal mêngaruhin pola pikir siswa nyang bêsangkutan. Bêgonoh juga ama minat siswa buat ngêlanjutin pêndidikan kê pêrguruan tinggi dêngan arêpan buat mêrolèh kêidupan nyang layak wayah kêmudian ari. Bêdasarkan tèori onoh mangkè bisè dikatakan lingkungan dan komunitas nyang bêrsinggungan ama sêsêorang bakal bêdampak pada cara mêrèka nanggêpin suatu objek. Pêngaruh nyang positip antara motipasi bêlajar ama kêbêradaan pêrguruan tinggi têradêp minat ngêlanjutin kê pêrguruan tinggi.


Baru-baru ntu aje, seseorang artis penyanyi yang bernama Ari Lasso ntu mengalami kejadian yang kagak menyenangkannye, pasalnya die ditinggal pesawat di Singapura ketika hendak pulang ke Indonesia. Dalam beberapa postingan di Instagram, Ari Lasso menceritakannye ntu peristiwa yang dialaminye. Ari Lasso mendapat pemberitahuan jika jadwal penerbangannye diubah dari semula 17.35 jadi 19.35 waktu setempat. Ketika tiba di bandara sesuai jadwal dan langsung menuju gate yang ditentukan. Sesampainye di gate tersebut die nanya ke petugas, dan jawaban yang diberikan petugas bikin kaget banget, bahwa pesawat yang mau dinaikkin udeh jalan, jadi intinye diketinggalan ntu pesawatnye. Akhirnye die menemui petugas lain complain, dan akhirnye paskapai mau menggantinye dan memenuhi keluhannye ntu.


Masak ganyeman emang merupakan kegiatan yang kudu banget dilakuinnye dari hati, keliatannye gampil tapi kalo kaga bener-bener telaten bisa berabe. Karena kalo kite ngerjainnye pake hati pasti terasa gampil semuanye, kaga berat. Masak ganyeman kudu dari hati, dan niat banget. Ganyeman ntu harus dibuatnye pake hati, belajar masak ganyeman dengan segala cara belajarnye kalo ga dari hati emang susah, dan hati kudu tenang jangan lagi gedek atau ngegerendeng, yang ada pasti gagal masaknye. Waktu ntu aye pernah masak ganyeman gagal gegara mood aye lagi jelek banget jadinye ngaruh ke ganyemannye yang kite masak. Emang kalo lagi masak hati kudu tenang jangan gedek-gedek.


Demam panggung atau gugup ntu bisa diatasi. Ciri-ciri demam panggung pada setiap orang juga berbeda-beda. Ada beberapa penyebab, dan cara untuk mengatasi demam panggung saat tampil di depan bejibun orang. Mau yang kite kenal, atau kagak kenal, sama aje kite kadang kalo belom terbiasa ngomong di depan orang bejibun tetep aje bakal kenal serangan panik, atau demam panggung ntu. Demam panggung tentunye suka ada penyebab atau hal yang melatar belakangi hal tersebut terjadi. Misalnye ye, kite kurang istirahat, terutama kurang tidur bisa menjadi salah satu masalah kesehatan. Selain ngegaresin ganyeman, tubuh kite ntu perlu yang namanye istirahat juga menjadi salah satu kebutuhan pokok yang harus dipenuhi oleh tubuh kagak cuma ngeganyem aje. Apelagi di masa pandemi seperti ini, maka tubuh memerlukan istirahat yang cukup agar imun kagak turun. Tidur 7-8 jam perhari bisa memulihkan tenaga, dan menjadikan tubuh kite lebih bugar.


Pas lagi reunian, ada aja orang yang demen buat negorin orang. Pas lagi itu, ada orang yang ajer banget, siapa aja jia tegor. Pas lagi negor gitu, jia salah manggil orang. Jia asal aja negor. Eh yang ditegor kebingungan. Soalnya, jia kagak ngerasa ditegor, cuman ngapa itu orang matanya ke congor jia. Akhirnya, orang yang ditegor langsung nanya. Eh, jia kasih tau nama jia. Eh, orang yang ajer tadi malu banget. Terus, jia bilang aja kalo jia lagi ngebanyol, soalnya pangling banget. Padahal, jia beneran lupa. Abis itu, jia langsung tengsin diketawain ama temennya yang laen. Jadinya, tiap mau negor jia pastiin dulu ke temen yang laen. ngeri salah manggil lagi.


Bukti nyata udeh banyak kan, anak tuh banyak nyang minder kalo sering dimarahin ama orang tuanye. Trus makin gede die juga malah ngasingin diri sendiri karna die tuh kaga ngerasa dilindungin ama orang tuanye. Jangan bangga kalo anak ampe takut ama orang tuanye, karna anak tuh udeh bisa menilai, trus akhirnye kite juga kan orang tua nyang kaga ngerasa dihargain kalo anak kaga lebih milih kite sebagai orang tuanye. Kaga bisa samain cara didik sekarang ama orang tua jaman dulu, kote mungkin terima-terima aja kan kalo diomelin, cuma generasi sekarang kan udeh beda kaga kaya dulu, proses ngajarinnye udeh kaga bisa keras, malah lebih kena kalo kite ajak diskusi.


Elu punya pengalaman pas kecil yang bikin elu trauma? Si Jane punya. Pas Jane masih berumur 13 taonan, die ngalamin hal yang traumatis bener. Die dilecehin sama seorang pedofil yang jadi gurunye pas die SMP. Entu bener-bener bikin Jane luka dan sedih bener, sekaligus pengen nyakitin dirinye sendiri karena ngerasa dirinye kotor. Setelah beberape bulan, enyaknye Jane pun ngeh kalo anaknye bener-bener berubah. Akhirnye Jane dibawa berobat. Ternyate katanye perubahan-perubahan Jane entu emang tanda-tanda bocah ngalamin pelecehan seksual. Elu tau kagak ape aje tandanye bocah ngalamin pelecehan seksual? Kalo pas si Jane, die makin makin sulit ngendaliin emosinye, sering sedih, cemas dan ketakutan. Bahkan Jane ada kalanye masih suka ngelukain dirinye pas emosinye lagi meledak-ledak. Makanye kite kudu perhatiin bocah-bocah di sekitar kite ye, jangan sampe ngalamin hal kayak begono.


Kalo elu takut tampil di depan umum – entah buat presentasi atau laennye – karena masalah demam panggung, elu bisa lakuin beberape hal kalo di panggungnye elu masih ngerasa ketakutan karena masalah demam panggung. Pertama, elu  bisa fokus ke tampang audiens yang ramah tersenyum. Kedua, elu bisa ketawa pas situasinye emang ade yang lucu supaye bisa bantu elu makin rileks. Ketiga, elu kudu latihan dan berusaha buat tampilin yang terbaik dari yang elu bisa. Tapinye kalo rasa takut karena demam panggung tetep muncul walaupun entu tips-tips udeh elu coba, elu bisa dateng konsultasi ke tenaga profesional atau ahlinye atau seorang konselor. Kalo begitu elu bisa dapet cara yang tepat dan mungkin bisa tau penyebab dari hal yang elu alamin. Nyok deh konsultasi!


Ada dua hal yang dapat menjadi penyebab, dan pemicu terjadinye panic disorder. Penyebab panic attack kagak dipahami dengan jelas. Namun, melansir dari Mayo Clinic menunjukkannye bahwa ntu panic attack dapat terjadi karena adanye anggota keluarga yang juga mengalami hal serupa semacam bawaan turunan (genetik). Karena ntu, gangguan panik kadang-kadang terjadi dalam keluarga, tetapi kagak ada yang tahu pasti kenapenye, beberape anggota keluarga memilikinye sementara yang lainnye kagak, jadi kagak semua rata. Penyebab panic attack juga dapat terjadi karena adanye transisi signifikan dalam kehidupan, misalnye nih ye tadinye kuliah eh jadi berhenti kuliah, menikah, memiliki anak pertama, stres masalah pekerjaan, dan lainnye. Semua fase ntu adalah transisi kehidupan utama yang dapat membuat stres, dan mengarah pada perkembangan panic attack.


Sampe kejadian pulang juga aye masih kaga ngerti apa-apa, keadaan aye ya biasa aja, kaga ada takut tapi kaga bisa lupa ama kejadian ntu. Cuma aye mikir, knapa aye mao-mao aja gitu Babehnye deket-deket knapa ga minta langsung pulang, kalo hari itu aye kaga ama sepupu aye, aye udeh nurut aje kali disuruh ngapain aje. Kejadian itu tuh gapernah aye lupain ampe aye dewasa, makin aye rasain aye tuh makin ngerasa geli, karna pan makin gede makin tau kalo dulu tuh aye hampir dilecehin. Pas itu juga aye inget, kalo oas maen pake rok pendek, mungkin apa nyang aye pake bikin aye dalem bahaya, trus ampe sekarang takut banget kalo pake celana pendek depan orang laen.


Idup ora sêlamanyah sêsuè dêngan nyang kita pèngèn, bahkan kadang kêbangêtan jauh dari nyang udah kita rêncanain. Bêbêrapah orang bisa ngênêrima kêadaan ênih dêngan amat lapang, sêlêbihnyah bakal ngêrasa bahwa idup èmang ora adil baginyah. Bêbêrapah kêoraadilan nyang kita alamin dari orang laèn sêbênêrnyah ora pêrlu têrjadi kalu orang onoh bisa didêsêk buat bêrsikap lêbih adil. Tapi, hal onoh bakal sulit têradi kalu êluh tibang mênêng baè. Bêlajarlah buat nuntut kêdilan dari orang laèn karna êluh èmang bêrhak ngêdapêtinnyah. Ontong tibang mêndêm dèwèkan, têrus êmpêt dalêm ati. Kalu bêgonoh, rasa amarah nyang êlu punya ora kêsalur dêngan baèk. Êluh bêrhak nanya ama ngêdapêtin jawaban atas kêoraadilan nyang êluh alamin.


Wayah ênih pêmêrèntah barêngan ama DPR lagi ngêbahas Rancangan Undang-Undang Cipta Kêrja (RUU Cipta Kêrja). RUU ini diarêpin bisa ngêjadi règulasi nyang ngêgampangin ama ngêmêrlancar jalannyah bêrbagè kêgiatan usaha buat ngêningkatin inpèstasi sêrta ngêlêgain lapangan gawèan. Tumpang tindih aturan ênih ama kêorajêlasan hukum dalêm berbagè UU ngêjadi pêrsoalan nyang ngambat inpêstasi wayan ênih biar UU nyang dikêja dêngan mèkanismê omnibus law dipontên ngêjadi jalan kêluar nyêlêsèin pêrsoalan onoh. Dantanyah, RUU Cipta Kerja justru nongolin polêmik di kalangan masarakat, baèk pada kaum cêndikia mao pun masarakat pada tumannyah. Pêmêrèntah ngêklèm RUU ênih dalêm rangka ngênambah pintu aksès lapangan kêrja bagi masarakat. Tapi, masarakat di pihak laèn justru montên RUU ênih sarat ama agènda, sêmêntara iklim inpèstasiin.